Republika / DRŽAVA UDARA NA FUDBALSKU MAFIJU! Ko je sve na spisku za hapšenje zbog nameštanja utakmica?\n- Svi koji rade protivzakonito biće uhapšeni. Tu mafijašku bandu iz fudbala, carine, svega, koja pušta da vam se svi smeju penalima koji se sviraju, cela Evropa, svet, sve ćemo da ih pohapsimo. I ne zanima me ko im od državnih funkcionera pomaže po tom pitanju - rekao je Vučić.\nU Poljskoj palo 2.000 ljudi\nJedna od najvećih akcija protiv fudbalske mafije bila je u Poljskoj 2009. Tada je uhapšeno čak 68 fudbalskih sudija, pa u jednom trenutku, maltene, nije imao ko da sudi utakmice. Nakon toga 2012. pohapšeno je gotovo 2.000 ljudi iz fudbala i oko njega, takođe zbog korupcije.\nĐurović: Evidentno je da su utakmice sumnjive i da se nameštaju\n- To je moje novo obećanje, a narod neka vidi da li sam govorio istinu. Neka ljudi pogledaju kako će da izgleda sledeće prvenstvo i da li će da se igra tri za tri, a da u poslednjih sedam kola neki timovi liče na Mančester siti ili Pari Sen Žermen. Mnogo sam tužan zbog toga kako nam izgleda završetak fudbalskog prvenstva - zaključio je predsednik, podsećajući da bi sledeće godine u Srbiju trebalo da stigne i VAR sistem.\nSudija dobio 15 meseci\nViši sud u Novom Sadu osudio je nedavno prvostepeno na 15 meseci zatvora fudbalskog sudiju Srđana Obradovića iz Jagodine. U presudi se navodi da je favorizovao domaću ekipu na utakmici subotičkog Spartaka i niškog Radničkog 2018. u Subotici. Izrečena mu je i mera zabrane bilo kakvih aktivnosti u fudbalu u trajanju od 10 godina.\nPrema saznanjima Srpskog telegrafa iz izvora bliskih policiji i bezbednosnim strukturama, privođenje pravdi onih koji se bave malverzacijama u fudbalu biće apsolutni prioritet.\nŽivadinović: U sve se uvukla mafija, oni se služe prljavim stvarima\n- Biće velikih iznenađenja. Na spisku nisu samo ljudi iz fudbala, mada ima i čelnika klubova, sudija, igrača, ljudi iz saveza i sudijske organizacije, već i dosta lokalnih funkcionera, menadžera, ali i mafijaša koji su preuzeli pojedine klubove. I to ne samo klubove naše Superlige već i Prve lige Srbije i nižih liga. Posebno je zanimljivo da iza nekih prljavih rabota stoje i mafijaški bosovi van Srbije - priča naš sagovornik dobro upućen u sve što se dešava.\nBjegović: Sad im je odzvonilo\nMiroslav Bjegović, specijalista za terorizam i organizovani kriminal, kaže da fudbalska mafija ima duboke korene:\n- Razni vidovi neregularnosti u fudbalu postoje bar tridesetak godina unazad i možemo uvideti spregu kriminalnih struktura koje ulaze u svet fudbala zbog velikih novčanih transakcija, trgovine igračima i menadžerstva. Tu su basnoslovni profiti kojima je teško ući u trag. U poslednje vreme u ovaj deo prljavog kriminalnog posla uključuju se i kladionice. Profit se verovatno često deli s pojedincima u vlasti koji ovakve poslove podržavaju, umesto da ih spreče, sankcionišu i očiste fudbal od ove vrste kriminala. Smatram da ovom kriminalnom poslu dolazi kraj s obzirom na to da je predsednik Vučić najavio hapšenje svih činovnika i krah fudbalske mafije u Srbiji.\nBožidar Spasić, nekadašnji operativac DB, konstatuje da je predsednik Vučić bio veoma precizan kada je najavio hapšenja.\n- Kada se krene u obračun sa sportskom mafijom, ne ide se tu primarno protiv fudbalera i trenera, već su na tapetu takozvani društveno-sportski radnici, političari koji su umešani u sve te malverzacije i nameštaljke, ali i ljudi iz samog sporta, koji su se, nakon što su godinama u sportu, debelo obogatili. Imali smo jedan primer, evo baš kad je Dragan Đilas govorio o svojim uspesima i rezultatima, mi ne treba da zaboravimo da je on godinama bio u košarkaškom savezu. To je upravo ono o čemu predsednik govori, političari koji preuzimaju sportska društva. Iskreno, ne bih voleo da budem u koži tih ljudi u narednom periodu. A svakako ne treba zaboraviti na to da nas je Evropa već upozorila da unutar srpskog sportskog miljea postoje određene malverzacije i nameštanja - precizira Spasić.\nSpasić: Ne treba zaboraviti na to da nas je Evropa već upozorila\nMilan Živadinović, dugogodišnji fudbalski trener u velikim klubovima u Srbiji i inostranstvu, objašnjava da za 50 godina, koliko je prisutan u fudbalu, nije učestvovao ni u jednoj nameštenoj utakmici, ali da je jasno da toga ima godinama i da je i dalje aktuelno.\nIskazi, svedoci, transkripti...\nKako saznaje Srpski telegraf, policija ima gomilu dokaza protiv fudbalske mafije.\n- Neki od saslušanih u istrazi protiv klana Veljka Belivuka svedočili su i o nameštanju utakmica i pranju para preko fudbalskih klubova. Sasvim je moguće da će biti i zaštićenih svedoka u tom postupku, kada istraga i zvanično bude pokrenuta. Takođe, postoje i transkripti prisluškivanih razgovora iz kojih se štošta može saznati - objašnjava za naš list sagovornik iz MUP.\n- U sve se uvukla mafija. Oni se služe prljavim stvarima. Posebno je nameštanja bilo kad su bili potrebni bodovi od slabijeg protivnika, tu se obično svirao penal i završavalo se onako kako je odgovaralo interesima kluba koji je učestvovao i prljavim poslovima. U sve to, još od petooktobarskih dešavanja, aktivno se uvukla i politika i politički moćnici. Ja danas mogu slobodno da kažem da podržavam stav predsednika da se svi koji su odgovorni za ovu sramotu pohapse, a i moram da istaknem - da nije Vučića, ovaj haos bi se nastavio, ne samo u fudbalu već u mnogim drugim sferama - kaže Živadinović.\nSumnjive utakmice u poslednjih sedam kola Superlige\nNovi Pazar - TSC 2:1\nRadnički (Niš) - Napredak 1:2\nRad - Vojvodina 2:0\nRad - Novi Pazar 3:2\nInđija - OFK Bačka 1:0\nNapredak - Mačva 2:0\nZlatibor - Novi Pazar 0 1\nRad - OFK Bačka 3 0\nVojvodina - Metalac 1 2\nNapredak - Proleter 5:0\nMladost - TSC 2:1\nBačka - Novi Pazar 0:1\n* sumnjiv je i veliki broj utakmica nižeg stepena, pre svega, Prve lige Srbije\nRaka Đurović, bivši internacionalni fudbalski sudija i predsednik Fudbalskog saveza Beograda, ima sličan stav:\nMilorad Vučelić predsednik FK Partizan\nApsolutno podržavam predsednika Vučića. A što se Đilasa i njegovih medija tiče, to je u stilu svega onog što čine (portali u vlasništvu Šolaka, naklonjeni Đilasu, preneli su Vučićeve reči o hapšenjima i stavili kao ilustraciju slike Vučelića i Zvezdana Terzića, prim. aut.). Njih činjenice i istina ne interesuju, laž je princip njihovog života i rada. I patološka opčinjenost Vučićem i svima onima koji imaju poštovanje za ono što govori i radi. Što se Partizana tiče, mi niti šta nameštamo niti imamo bilo kakve potrebe za tim. Insinuacijama na naš račun se prikrivaju pravi akteri nedozvoljenih radnji, te je to još jedna funkcija njihovih medijskih i političkih laži. Oni su pravi jataci onih koji čine zlodela\nZvezdan Terzić predsednik FK Crvena Zvezda\nNe čitam nijedan medij u vlasništvu Đilasa jer sve što njegovi pišu je negativno, opredeljeno ličnim interesom i usmereno protiv interesa Srbije. Apsolutno podržavamo pročišćavanje svega neregularnog u srpskom fudbalu. Crvena zvezda totalno dominira srpskim fudbalom i ne obraćamo pažnju ni protiv koga igramo. Pobeđujemo svakoga i rušimo sve rekorde, igramo časno i pošteno, lepo za oko, naši navijači su u euforiji, ponosni su na svoju Crvenu zvezdu. Ako neko treba da se zamisli nad rečima predsednika Vučića, to sigurno nije naš klub. A da situacija nije dobra, to se vidi golim okom. Ali to je pitanje za FSS i zato će Crvena zvezda od septembra zahtevati izbore u fudbalskoj Srbiji na svim nivoima\nIvica Tončev predsednik FK Radnički\nPredsednik Vučić ima punu podršku u obračunu s fudbalskom mafijom od FK Radnički iz Niša\nKo će biti na udaru\n* čelnici klubova\n* lokalni moćnici\n* mafijaši iz zemlje i okruženja\n* ljudi iz saveza\n- Ne raduju me hapšenja, ali me raduje da se konačno preduzimaju određeni koraci prema pojedincima koji su izvrgli ruglu naš fudbal. Evidentno je da su utakmice sumnjive i da se nameštaju. To dogovaraju čelnici klubova sa sportskim radnicima, sudijama, nekad i igračima. Svi tu imaju udela. Ne treba zaboraviti ni kladionice, gde posebnu ulogu imaju ljudi sa strane koji se klade, ali im u tome naravno pomažu oni koji su na terenu. Ja sam mislio da će posle opomene koju nam je UEFA uputila nešto stati, međutim, ne, krenulo je još gore. Tačno se, prema tabeli, može videti koji su klubovi moćni i koji imaju uticaj. Rešenje je jedno, a to je da svi koji su krivi i za koje postoje argumenti treba da budu sankcionisani. Ne treba pravdu primenjivati samo prema onima koji nisu zaštićeni od nekih moćnika. Zna se precizno koliko i ko je od političara uključen u sportske malverzacije.\nNaslovna strana "Srpskog telegrafa" za 06.maj 2021 godine\nSrbija Fudbal Hapšenje Mafija Srpski telegraf Božidar Spasić Zvezdan Terzić Utakmice Milorad Vučelić Tema dana Ivica Tončev Nameštanje mečeva Nameštanje utakmica\nKARAMBOL U JUTARNJEM NA TV PRVA! Šešelj izleteo kao oparen: Ne zovite me više u vašu emisiju!


Šamar Merkelovoj - Sputnjik Srbija\n21:47 16 Maj 2021\n20:23 14.03.2016 (osveženo 20:24 14.03.2016) Preuzmite kraći link\nU situaciji u kojoj se u pitanje dovodi autoritet najsolidnijeg evropskog lidera Angele Merkel, nije jasno ko će određivati političke smernice Evropske unije.\nDa li neuspeh konzervativne partije Angele Merkel na regionalnim izborima najavljuje kraj neprikosnovene uloge nemačke kancelarke na političkoj sceni?\nZapadni mediji govore o šamaru koji su glasači uputili kancelarki u tri nemačka regiona u kojima su se birali predstavnici za lokalni parlament. Demohrišćani su izgubili u dve pokrajine — u Baden-Virtembergu, tradicionalnom uporištu konzervativne stranke od kraja Drugog svetskog rata, gde su pobedili Zeleni i u regionu Rajna-Falačka, na terenu bivšeg demohrišćanskog kancelara Helmuta Kola, gde su na prvo mesto izbile socijaldemokrate. Pobeda konzervativne partije u Saksoniji-Anhaltu ima gorak ukus — antiimigrantska Alternativa za Nemačku je oduševljeno slavila proboj sa 24 odsto glasova.\nAlternativa za Nemačku: Frojke Petri\nUprkos porazu, Berlin je poručio da ne menja politiku prema migrantima. Ova politika bi, međutim, mogla da utiče na njenu političku sudbinu na čelu države. Značajan broj glasača njene partije okrenuo se ekstremno desničarskoj partiji koja je glavni pobednik na regionalnim izborima.\nZa mnoge je ovo samo prvi korak ka promeni nemačkog političkog pejzaža. U Nemačkoj, politički najstabilnijoj zemlji Evropske unije, dešava se ono što je karakteristično za politički život većine članica unije — tradicionalne partije gube uticaj, a krajnja desnica napreduje.\n„Čini mi se da ishod glasanja nije toliko proizvod izbegličke krize, već opšteg nezadovoljstva etabliranim strankama“, komentariše za Sputnjik dopisnik Politike iz Nemačke, Nenad Radičević.\nNakon Francuske, u kojoj se na regionalnim izborima probio Nacionalni front, tendencija jačanja krajnje desnih partija se potvrdila i u Nemačkoj. „Za nemačku elitu to je skandal“, kaže Radičević.\nMerkelova i dalje uživa podršku zbog dobrog ekonomskog zdravlja zemlje, ali je sve manje izvesno da li će da se kandiduje za četvrti mandat na izborima kroz osamnaest meseci ili će se povući na vrhuncu slave.\nZa sada, međutim, još nema rivala u sopstvenim redovima. „Njena zamenica na čelu stranke, Julija Klekner, koja je bila vodeća u pokrajini Rajna-Falačka, nije uspela da nadjača u glasovima socijaldemokratsku rivalku, te u samoj stranci neće dobiti podršku da možda zameni Merkelovu na sledećim izborima“.\nNemački komentatori upozoravaju na austrijski model. „Kod našeg suseda desničarske populističke partije su godinama utvrđivale pozicije i sada imaju mogućnost da učestvuju u trci za kancelara“, piše Špigl. Uticajni Zidojče cajtung primećuje da je do sada preovlađivalo mišljenje da podrška ksenofobičnim partijama ne može da pređe 20 odsto bez harizmatičnog lidera. „Sada se pokazuje da takva figura nije neophodna“, piše komentator lista.\nSnaženje evroskeptičnih partija dovodi u pitanje funkcionisanje francusko-nemačkog tandema, kao motora Evropske unije. Poraz Merkelove na regionalnim izborima za neke zapadne komentatore predstavlja katastrofu za Evropsku uniju, u kojoj je snažna tendencija ka dezintegraciji. Dok se Britanci spremaju da u junu odluče da li će ostati ili ne u Evropskoj uniji, francuski predsednik Fransoa Oland ima sve manje izgleda da dobije naredne predsedničke izbore 2017. godine. U situaciji u kojoj se u pitanje dovodi i autoritet najsolidnijeg evropskog lidera Angele Merkel nije jasno ko će određivati političke smernice unije.\nporaz, Hrišćansko-demokratska unija, CDU, Frojke Petri, Angela Merkel, Nemačka


Politika - datum: 2018-12-04 CRNA GORA ĆE NAKON PRIJEMA U EU MORATI DA MIJENJA IZBORNI SISTEM\nBrojni zahtjevi za uvođenje otvorenih lista Otvorene liste su evropski standard Sastav Evropskog parlamenta bira se na neposrednim izborima sa univerzalnim biračkim pravom, svakih pet godina, što će morati da prihvati i Crna Gora\nCrna Gora će morati da uvede sistem otvorenih lista u izborni sistem kad postane punopravna članica Evropske unije. To će se desiti kada crnogorski građani budu birali poslanike u Evropskom parlamentu.\nIz civilnog sektora ističu da ne vide razlog da se država već sada ne pripremi i cijeli izborni sistem usmjeri u tom pravcu.\nSastav Evropskog parlamenta (EP) bira se na neposrednim izborima sa univerzalnim biračkim pravom, svakih pet godina od 1979.godine. Izbori za Evropski parlament održavaju se u svakoj državi članici posebno, nezavisno (mada ponekad istovremeno) od nacionalnih ili lokalnih izbora. U parlamentu su predstavnici više velikih panevropskih političkih grupacija, kao i najvažnijih politikčih stranaka zemalja članica EU.\nPitanje uvođenja otvorenih lista u Crnoj Gori aktuelno je već godinama, mada vladajuća većina odbija da to prihvati, uprkos deklarativnim porukama da želi da razmotri i tu opciju.\nMeđu najglasnijima u zalaganju za uvođenje otvorenih lista je Partija penzionera, invalida i restitucije (PIR). Čelnik te partije Momo Joksimović smatra da su svi izbori u Crnoj Gori unaprijed izgubljeni sa ovakvom izbornom zakonskom regulativom i sa ovako uređenim neprofesionalnim institucijama. On je istakao da bi opozicija trebalo da jedinstveno postavi uslove koji se moraju ispuniti da bi se održali fer i slobodni izbori i da u tim zahtjevima istraje.\n– No, i pored svih tih neusklađenosti izbornih zakona sa Ustavom i međunarodnim standardima, prije svega evropskim, i pored partijskih, umjesto profesionalnih institucija, opozicija je mogla negdje uzeti vlast na lokalnom nivou da nije bilo sujete, sebičnosti i netrpeljivosti partijskih lidera – kazao je Joksimović.\nKako je istakao, Partija penzionera, invalida i restitucije čvrsto i nedvosmisleno zastupa stajalište da se ne mogu kriviti građani Crne Gore zato što za skoro tri decenije nije došlo do promjene vlasti. Naglašava da skoro svaka opoziciona partija ima u svom programu usklađivanje izbornih zakona sa Ustavom, a tu se prije svega misli na Zakon o izboru odbornika i poslanika – otvorene liste.\n– I lideri opozicije i lideri vlasti su u potpunom saglasju da je pitanje otvorenih listi u programima svih partija, ali da je još rano za to i da je za to potrebno, kako svojevremeno reče Genci Nimanbegu, potpredsjednik Skupštine Crne Gore, još jedno desetak godina. Prosto nevjerovatno i šokantno od tako istaknutog političara, ništa manje nego potpredsjednik crnogorskog parlamenta, koji je rekao upravo ono što misle i opozicioni lideri – da su građani Crne Gore, za razliku od građana iz okruženja i Evrope, nezreli, nedorasli, maloljetni, maloumni, pretvarajući građane Crne Gore u obične sluge i robove – rekao je Joksimović.\nPredstavnik Građanske akcije Budva Božidar Vujičić podsjetio je da je Ustavni sud donio odluku da neposredno biračko pravo znači da birač ima pravo da lično glasa.\n– Državljani Crne Gore ne mogu da ostvare Ustavom propisano biračko pravo. Ne mogu neposredno da biraju i ne mogu da budu birani pod jednakim uslovima. U Crnoj Gori birači daju legitimitet Skupštini, a ona je sačinjena suprotno članu 83 Ustava, pa je samim tim neustavna i ne predstavlja izraz istinske volje birača – ukazao je Vujičić.\nOn je naglasio da bi Crna Gora trebalo da pripada državljanima Crne Gore.\n– Crna Gora sada praktično pripada liderima partija, koji daju saglasnost na redosled na izbornim listama i sebe postavljaju na prvo mjesto, tako da oni biraju prvo sebe za poslanika, a onda i svoje najbliže saradnike, umjesto da njega i sve ostale biraju građani, i to pod jednakim uslovima – rekao je Vujičić.\nIšli do Strazbura\nGrupa građana Građanska akcija Budva obraćala se državnim institucijama, medijima i Evropskom sudu za ljudska prava u Strazburu radi usaglašavanja izbornog zakonodavstva sa Ustavom Crne Gore u cilju poštovanja biračkog prava. Oni tvrde da sadašnji izborni zakon nije usklađen sa Ustavom, koji daje osnov za uvođenje otvorenih lista.


Prevod bosanski jezik Beograd - Smart Solutions Team\nPrevod bosanski jezik Beograd\nUkoliko vam je potreban profesionalni prevod bosanski jezik Beograd, na pravom ste mestu. Naša agencija radi prevod bosanski jezik Beograd po povoljnim cenama.\nPrevod bosanski jezik Beograd u ovlašćenoj agenciji\nNaša agencija je ovlašćena prevodilačka agencija za poslovnu i privatnu dokumentaciju i literaturu na različite jezike. Imamo sva neophodna ovlašćenja i dozvole za prevođenje sa overom ili bez overe dokumentacije. Prevod bosanski jezik Beograd radimo sa mogućnošću overe, ali i bez toga. Sva dokumentacija može biti predmet prevođenja kod nas od strane ovlašćenih prevodilaca koji su dobri poznavaoci svakog jezika ponaosob. Uz nas možete biti sigurni da ste posao za prevod bosanski jezik Beograd poverili pouzdanoj firmi koja svakom novom slučaju pristupa detaljno i posvećeno.\nProfesionalni tim prevodilaca – prevod bosanski jezik Beograd\nStručni tim naših prevodilaca poseduje široko znanje i dugogodišnje iskustvo u prevođenju na bosanski jezik, ali i mnoge druge jezike. Prevod bosanski jezik Beograd koji vam može predstavljati prepreku za ostvarivanje poslovne komunikacije ili rešavanje nekog privatnog problema za nas ne predstavlja nešta što se ne može sa lakoćom uraditi. Obratite nam se i rešite svoje nedoumice vezane za prevod bosanski jezik Beograd. Zadovoljni klijenti koji su imali prilike da kod nas rade prevod bosanski jezik Beograd su najbolja preporuka za našu firmu.\nPrevod bosanski jezik Beograd – niske cene\nSvakom prevodu pristupamo sa posebnom pažnjom i detaljnom analizom radimo na tekstovima koje dobijamo kao osnovu za prevođenje. Iako smo profesionalni i posvećeni, potrudili smo se da cene svojih prevodilačkih usluga vezanih za prevod bosanski jezik Beograd prilagodimo potrebama i platežnoj moći svih onih ljudi kojima su potrebne naše usluge. Cilj nam je da svi naši poslovni partneri budu zadovoljni kako krajnjim ishodom za prevod bosanski jezik Beograd, tako i cenom koja je pristupačna, dostupna i niska u odnosu na konkurentske prevodilačke agencije u okruženju.


(FOTO) Da li je ovaj čovek realan: Bogoljub s 2 trubušne plesačice pričao o ekonomiji?! – Gerila\nGerila > Zabava > (FOTO) Da li je ovaj čovek realan: Bogoljub s 2 trubušne plesačice pričao o ekonomiji?!\nobjavljeno na Dec. 10, 2018 u 3:20 pm\nLider PKS se osvrnuo na, kako je rekao, neznanje političara koji su osiromašili države.\nLider Pokreta snaga Srbije i srpski biznismen Bogoljub Karić veoma je aktivan na društvenim mrežama, gde svakodnevno iznosi svoje stavove na razne teme. Ovog puta osvrnuo se na ekonomsku krizu, i na neznanje političara, koji su, kako je rekao, osiromašili države.\nMeđutim, sve ovo bi imalo smisla da uz ovu konstataciju Karić nije objavio sliku na kojoj je sa dve trbušne plesačice. I kako onda da ga shvatite ozbiljno?\n– Došao je kraj godine, učestvovao sam na mnogim međunarodnim ekonomskim forumima, svi govore o ekonomskoj krizi. Tačno je da su političari svojim neznanjem i mnoge evropske bogate države osiromašili, a da ne govorim o kompanijama – napisao je Karić.\nTagovibogoljubbogoljub idiotbogoljub karicekonomijakarićinaprednjacipokret snaga srbijesmešnosnssrpska napredna strankatrbušne plesačicetrbušni pleswtf


29/07/2019 u 15:45\nU Sarajevu će sutra biti potpisan Sporazum o dodatnom finansiranju u iznosu od 1,2 miliona KM za uspostavljanje sistema energetskog menadžmenta u Bosni i Hercegovini. Sporazum će potpisati šef odjeljenja za saradnju u Ambasadi Švedske Mari Bergstrom i zamjenik rezidentnog predstavnika Razvojnog programa Ujedinjenih naroda (UNDP) u našoj zemlji Suhrob Hošmuhamedov.\nUspostavljanje sistema energetskog menadžmenata osigurat će da Bosna i Hercegovina izvještava u skladu sa preuzetim obavezama prema Energetskoj zajednici, saopšteno je iz UNDP-a.\nTime će naša zemlja biti prva u regionu koja će implementirati cjelokupni sistem upravljanja energijom na javnim zgradama, što će u konačnici doprinijeti ukupnom smanjenju potrošnje energije kako na nivou Bosne i Hercegovine, tako i na nižim nivoima.\nProjekt “Zeleni ekonomski razvoj” (GED) posvećen je kreiranju uslova za investicije u povećanje energetske efikasnosti javnih objekata kako bi se ostvarile budžetske uštede, povećao broj “zelenih radnih mjesta”, poboljšao komfor za korisnike i reinvestirala ušteđena sredstva što doprinosi privrednom napretku zemlje i očuvanju životne sredine.\nAktivnosti će biti realizovane u okviru UNDP-ovog projekta “Zeleni ekonomski razvoj”, finansiranog od Vlade Švedske, koji se realizuje u saradnji sa Ministarstvom spoljne trgovine i ekonomskih odnosa Bosne i Hercegovine, entitetskim fondovima za zaštitu okoline, entitetskim ministarstvima za prostorno uređenje, entitetskim ministarstvima za energetiku, kantonalnim ministarstvima, opštinama i drugim partnerima.\nCeremonija potpisivanja bit će održana u Ministarstvu spoljne trgovine i ekonomskih odnosa. Kako je najavljeno, osim potpisnika sporazuma, novinarima će se obratiti i ministar spoljne trgovine i ekonomskih odnosa Mirko Šarović.\nOznake #GED #Švedska #UNDP\nPapa Franjo: Prostitucija je odvratan porok\nPolicija traži HOS-ovca zbog dojave o bombi u redakciji Slobodne Dalmacije\nOpozicija ne odustaje od razmatranja Programa reformi BiH u NSRS\nNSRS danas o budžetu i zaduženjima RS-a u 2020. godini\nGRAS u saobraćaj pušta deset novih zglobnih autobusa na plin\nČajniče: Odlazak mladih za boljim životom


Otopljavanje prema Zapadu?\nNikad viđeni Akcioni plan neslavno završava svoj ionako kratki politički život. Stavljen u pogon da bi kazneno odgovorio zemljama koje su priznale nezavisnost Kosova, okončao je misiju u maju, kada i Vlada koja ga je katapultirala. Da li je uopšte postojao, još je otvoreno pitanje, ali ako i jeste, učinci su mu bili predvidivo ništavni.\nSniženi nivo spoljnopolitičkog dijaloga sa zapadnom međunarodnom zajednicom, sudeći po aktivnostima nosilaca najviših političkih i diplomatskih funkcija, polako počinje da se diže. To se ovih dana može prepoznati i u njihovim susretima sa zapadnim kolegama.\nPremijer Srbije Mirko Cvetković, njegov zamenik Ivica Dačić i dobar deo ministara još nisu čestito ni zauzeli svoje nove kabinete, a već su, kako prenosi beogradski dnevni list, “kolektivno prekršili Akcioni plan”. Iako im ovaj dokument zabranjuje kontakte sa predstavnicima zemalja koje su priznale Kosovo, bili su u audijenciji kod ambasadora Jeana Francoisa Terala, povodom obeležavanja nacionalnog praznika Francuske. Šef srpske diplomatije Vuk Jeremić i sam je potvrdio da to Akcioni plan tretira kao prekršaj, ali je ove kontakte, kao i svoju posetu francuskom kolegi Bernardu Couchnereu, opravdao činjenicom da Francuska predsedava Evropskom unijom.\nDa li pomenuti kontakti i, naročito, Jeremićevo putovanje u Pariz, kojem doduše, sledi i put u Moskvu, nagoveštavaju otopljavanje spoljnopolitičke klime Srbije prema Zapadu?\nIvo Visković, ekspert za međunarodne odnose i nekadašnji diplomata, u preduzetim spoljnopolitickim aktivnostima nove vlasti prepoznaje prve početke izvesne promene u nivou i intenzitetu odnosa sa zemljama Zapada koji su do sada bili na nižem diplomatskom stepenu od “ešelona” ministara i ambasadora.\n“Sada se, evo, prvi put, ukazuje nagoveštaj da će to što je bilo poremećeno, ipak, na neki način da se normalizuje. iako je to bilo za očekivati, ja sam, iskreno govoreći, očekivao da će se to dogoditi posle septembra, odnosno, početka zasedanja Generalne skupštine, gde bi se pokazalo da većina članica Ujedinjenih nacija ipak ne podržava nezavisnost Kosova. Ovo jeste značajan signal i mislim da ga treba ozbiljno uzeti u obzir. Štaviše, postoje nagoveštaji da se to može dogoditi i sa nekim drugim zemljama Evropske unije. Ne čudi što je za prvu posetu odabrana Francuska jer je ona u ovom trenutku predsedavajuća Evropskom unijom. Obzirom da je Evropska unija strateško opredeljenje Srbije, zaista nije nikakvo čudo što je ministar prvo izabrao da ide tamo. Međutim, kao što vidite, to je urađeno na takav način da se odmah nakon toga ide u Moskvu, kako bi se uspostavio nekakav balans i kako ne bi izgledalo da smo napravili dramatičan zaokret i zaboravili sve što smo do juče govorili.”\nVlada je tek na početku “pripravničkog” staža, pa su joj i potezi, iako je cilj evrointegracije Srbije već jasno definisan, pažljivo dozirani i balansirani. Koliko će vremena proći do pune normalizacija odnosa sa ključnim partnerima, pre svega onima iz Evropske unije?\nTa obaveza očekuje novu izvršnu vlast i diplomatiju, ali neće početi odmah, ocenjuje politikolog Jovan Komšić i objašnjava zašto.\n“Zbog odnosa snaga na unutrašnjepolitičkoj sceni jer je nužno da se dovrše poslovi konstituisanja novih organa vlasti, ali to će svakako biti korak koji očekuje našu izvršnu vlast – diplomatiju, pre svega – ove jeseni, do kraja godine. Najviše obavezujući politički cilj je brzim koracima ka Evropskoj uniji, a ovo je jedna od elementarnih pretpostavki. Dodao bih da bi valjalo da saveznici na tom putu budu i partneri u Evropskoj uniji i Sjedinjenim Državama – kad je reč o delikatnom i još neapsolviranom problemu koji se zove Kosovo i Metohija, odnosno, Kosovo.”\nMože li se očekivati da uskoro na radna mesta budu vraćeni ambasadori Srbije povučeni iz zapadnih zemalja koje su priznale Kosovo? Ivo Visković:\n“Ako ja nešto razumem o diplomatiji, ovakav signal da u posetu Francuskoj ide šef diplomatije znači da će verovatno doći i do vraćanja ambasadora – bar onih koji su bili u zemljama Evropske unije ili, u najgorem slučaju, u Francuskoj, kao predsedavajućoj. Nisam, međutim, ubeđen da će do jeseni, odnosno, do zasedanja Generalne skupštine UN, doći do kompletnog vraćanja naših ambasadora. Činjenica je da to nije previše principijelno, ali odnosi sa državama Evropske unije i sa samom Unijom za nas su bitniji od mnogih drugih odnosa, pa će verovatno normalizovanje odnosa taktički biti podešeno na takav način da se to prvo uradi sa zemljama Evropske unije, pa onda sa ostalima.”\nKakva promena spoljnopolitičkih nazora se može očekivati od socijalističkog dela nove Vlade? Jelena Milić, direktorka Centra za evroatlantske integracije:\n“Ja pozdravljam nameru predsednice Skupštine i potpredsednika Vlade da ubrzaju proces usvajanja zakona vezanih za naše formalno približavanje Evropskoj uniji, iako sam prilično skeptična oko planirane dinamike. Međutim, ono što mene plaši, a što je ovih dana prošlo relativno nezapaženo, jeste izjava ivice Dačića da njemu Hag nije nikakav prioritet i da je jadna zemlja kojoj je saradnja sa Haškim tribunalom prioritet. To je potpuno kontradiktorno zajedničkoj, “objedinjenoj” retorici Demokratske stranke, njenih koalicionih partnera i SPS-a. Bojim se da će proevropski kurs vlade vrlo brzo doći u pitanje.”\nHoće li proevropski kurs Vlade doći u pitanje ili bar biti usporen od strane njenog socijalističkog dela, pitanje koje postavljamo i Ivi Viskoviću.\n“Moje je mišljenje da će biti malog usporavanja, ali ne dramatičnog i da će predstavnici SPS-a ipak prihvatiti – kao što su i dosada već prihvatili – da je to, ipak, strateško opredeljenje zemlje i da je to osnov i za onaj socijalni deo programa na kojem i oni insistiraju. Ne vidim, dakle, da je u njihovom interesu da stvar otežu i zatežu ali, naravno, biće verovatno taktičkih razloga oko Kosova.”\nU kojoj meri će različiti pristupi Kosovu otežavati odnose između Srbije i zapadne međunarodne zajednice? Jovan Komšić izlaz iz ovog problema vidi u tome da sve zainteresovane strane – i zapadna međunarodna zajednica i Srbija i najviši predstavnici kosovskih Albanaca, odustanu od apsolutizovanja samo svojih rešenja.\n“Svi akteri na sceni – bilo da je reč o Sjedinjenim Državama ili Evropskoj uniji, bilo da je reč o Srbiji ili o Albancima i vodećim političkim strukturama na Kosovu i Metohiji – ukoliko hoće da budu mudri politički akteri, morali bi uvideti da bi bilo iluzorno da, bez ikakvih iskustava i komparativnih osvrtanja na bližu i dalju istoriju, insistiraju na rešenju koje bi apsolviralo samo njihov apsolutni interes.”


Džihad preti i Evropi! | Region | Novosti.rs\nDžihad preti i Evropi!\nM. FILIPOVIĆ | 27. avgust 2013. 21:29 | Komentara: 22\nKako će povratak vehabija sa svetskih ratišta uticati na bezbednosnu situaciju u Bosni i Hercegovini? U Siriji, Avganistanu, Iraku, Čečeniji, Dagestanu... bori se najmanje 340 građana BiH\nZakonom zabraniti odlazak držljavljana BiH na svetska ratišta\nDžihadistima 70 godina zatvora\nBANjALUKA - Na strani radikalnih islamista u Siriji, Avganistanu, Iraku, Čečeniji, Ingušetiji i Dagestanu bori se najmanje 340 građana BiH!\nOvaj podatak naveden je u „Informaciji o stanju bezbednosti u BiH“ Zajedničke komisije za odbranu i bezbednost BiH koja je u posedu „Novosti“.\nU dokumentu je naglašeno da su domaće bezbednosno-obaveštajne službe obradile 36 predmeta koji se tiču regrutovanja pripadnika radikalnih islamskih pokreta u BiH za odlazak na svetska ratišta.\nBezbednjaci su analizirali čak 71 predmet u vezi sa trgovinom oružja i eksploziva u BiH. Sve bezbednosne procene upućuju na pojačane terorističke aktivnosti pripadnika vehabijskog i selefijskog pokreta u zemlji, a suštinsko pitanje je kako će povratak džihadista sa svetskih ratišta uticati na bezbednosnu situaciju u BiH.\nPredsedavajuća Komisije za odbranu i bezbednost Parlamenta BiH Dušanka Majkić, kaže, za „Novosti“, da bezbednosni izveštaji govore da bi povratak radikalnih islamista u BiH mogao da destabilizuje političku i bezbednosnu situaciju u zemlji.\n- Komisija smatra da bi trebalo zakonom zabraniti odlazak državljana BiH na ratišta širom sveta. I izveštaj Stejt dipartmenta ukazuje da jača radikalni islamski pokret u BiH, a da je problem u neefikasnoj i nekoordinisanoj borbi nadležnih institucija i službi protiv ovog zla savremenog doba - ukazala je Majkićeva.\nU Informaciji se dodaje da radikalni islamski pokret koji se razvija u BiH postaje ozbiljna pretnja po bezbednost cele Evrope.\n- Bezbednosne službe moraju sačiniti efikasniji plan mera za suzbijanje pretnji od vehabijskog terorizma - tvrdi Majkićeva.\nMinistarstvo bezbednosti BiH je zaduženo da Parlamentu BiH dostavi informaciju o tome šta se preduzima u bezbednosnom sektoru kako bi se izbegle negativne posledice učešća građana BiH na ratištima u inostranstvu i njihovog povratka u BiH.\nI informacije iz Službe za poslove sa strancima BiH ukazuju na problem sa radikalnim islamistima u BiH.\nAbu Hamza Imad el-Husein, koji u Imigracionom centru BiH čeka deportaciju, predstavlja, prema proceni Obaveštajno-bezbednosne agencije BiH, pretnju za bezbednost zemlje, rekao je direktor Službe Dragan Mektić.\nI evropske bezbednosne službe nedavno su upozorile da je jačanje radikalnih islamskih pokreta u BiH, na principima vehabijske i salafističke ekstremne ideologije, izrodilo novu generaciju domaćih džihadista - „belih đavola“, koji su ozbiljna pretnja bezbednosti zemlje, ali i Evrope!\nNavodi se i da su koreni vehabija u BiH rezultat rata, kada je u BiH došlo oko 3.000 stranih islamskih dobrovoljaca, mnogo oružja i novca. To je uvelo salafizam u BiH, posebno saudijsku verziju salafizma - vehabizam.\nPROPAO DOGOVOR O DEPORTACIJI ABU HAMZE\nREAGUJUĆI na stav člana Predsedništva BiH Bakira Izetbegovića i poglavara Islamske zajednice BiH Huseina Kavazovića da Abu Hamzi, ukoliko ne može biti deportovan u neku bezbdnu zemlju, treba u BiH omogućiti suđenje ili ga pustiti na slobodu, Mektić kaže da je hipotetički moguće da Abu Hamza bude pušten iz Imigracionog centra, ali samo ako OBA donese novu procenu.\nNekadašnji pripadnik odreda „El mudžahid“, Sirijac Imad al-Husin (50), poznatiji kao Abu Hamza, pritvoren je u BiH od 2008. godine, jer ga BiH, na osnovu procene OBA, smatra pretnjom po bezbednost zemlje.


"Izbori na Kosovu imaju referendumski karakter" - BIGportal.ba\nMaj 16, 2019 068\nĐurić je za “Politiku” rekao da su lokalni izbori u opštinama sa srpskom većinom na KiM uvek specifični, jer ih raspisuje Priština, ali da na njima Srbi silom prilika moraju da učestvuju kako bi u sopstvenim rukama zadržali mogućnost da upravljaju svojim lokalnim sredinama.\n“Od građana se, dakle, ne očekuje izjašnjavanje o komunalnim pitanjima ili temama od lokalnog značaja, već politička poruka koja uveliko nadilazi sam povod glasanja”, kaže Đurić.\n“Od suštinskog je značaja to što predsednik Srbije Aleksandar Vučić u svojoj teškoj i nesebičnoj borbi za opstanak srpskog naroda na KiM ima jasnu i glasnu podršku onih za čije se interese bori. I zbog svega navedenog i ovi izbori za naše sunarodnike u pokrajini imaju referendumski karakter”, istakao je Đurić.\n“Kandidati Srpske liste će nesumnjivo biti izabrani za gradonačelnike, ali to, verujem, neće okončati ovu neodgovornu kampanju Prištine i nastojanja ekstremnih albanskih političkih struktura da položaj Srba u pokrajini učine što nesnosnijim”, rekao je on.\nUna raste, poplavljeno desetak kuća


Naslovnica Sjeverni Sandžak Novi Pazar “Pokreni se za posao” konkurs za bespovratna sredstva\nInfo Dan programa “Pokreni se za posao” biće održan 23.januara u utorak u 13 sati u Multimedijalnom centru, gde će zainteresovanim pružiti infomracije o popunjavanju obrazaca za apliciranje. U okviru Ovaj program ima za cilj da doprinese smanjenju nezaposlenosti u Srbiji i podstakne preduzetništvo u našoj zemlji .\nRaspisan je i konkurs za dodelu bespovratnih sredstava u vrednosti do deset hiljada dolara, u cilju pokretanja sopstvenog biznisa za sve koji žele da razvijaju preduzetnički duh, inovativnost i kreativnost.\n“Za sredstva će moći da aplciraju svi koji imaju dobru poslovnu, pre svega ekonomski održivu ideju. Info dan zakazan za utorak u 13 sati je prilika da zainteresovani pojedinci na licu mesta preuzmu obrazac za apliciranje, ali i da se informišu o načinu popunjavanja tog obrasca”, kazao je Fahrudin Koničanin, stručni saradnik za mala i srednja preduzeća u Odeljenju za Lokalni ekonomski razvoj Gradske uprave za izvorne i poverene poslove.\nU LER-u očekuju dobar odziv građana i napominju da za sredstva mogu konkurisati svi koji teže da pokrenu neki oblik proizvodnje i poljoprivrednu delatnost.\nOvaj projekat su 2009. godine pokrenule kompanija Filip Moris i organizacija ENECA, u želji da doprinesu smanjenju nezaposlenosti u Srbiji i podstaknu preduzetništvo u našoj zemlji.\nOdziv preduzetnika prošle godine je bio dobar, a u 2017.godini se očekuje veći broj zainteresovanih da konkurišu za ova sredstva s obzirom da su sredstva sa 2000 evra povećane na 10.000 dolara. Da konkurišu za dobijanje ovih sredstava neće moći oni koji se odluče da osnuju firme, koja će se baviti igrama na sreću , ali ni autopevoznička preduzeća.


5 glavnih zaključaka sa predavanja Juan Carlos Morales-a | ICT Hub\n5 glavnih zaključaka sa predavanja Juan Carlos Morales-a\nAutor: Miloš Matić, Venture Associate @ ICT Hub\nProšlog utorka smo bili u prilici da ugostimo energičnog Juan Carlos Morales-a i čujemo njegovu neverovatnu preduzetničku priču o tome kako je uspešno pokrenuo i skalirao nekoliko svojih biznisa. Kao svoj najveći uspeh, Juan Carlos ističe to što je svoju kompaniju Elite Carthagena doveo od 0 do 200.000 dolara u prihodima za samo 12 meseci rada kompanije.\nGde leži tajna njegovog uspeha? Ovo pitanje mučilo je veći deo publike pred početak predavanja. Međutim, odgovor uopšte nije jednostavan, što je i Juan Carlos potvrdio. Njegov razvojni put je dugo trajao i na njega je dosta toga uticalo, od odrastanja, preko upoznavanja ljudi, pa sve do spremnosti da žrtvuje kratkoročne ciljeve zarad dugoročnog uspeha.\nKao pokušaj odgovora na postavljeno pitanje izdvajamo 5 glavnih zaključaka sa njegovog predavanja:\n1. Dobar mentor vredi više nego što možete da zamislite\nUticaj dobrog mentora kako na poslovni tako i na lični razvoj pojedinca može biti od velikog značaja. U nekim slučajevima, pravi mentor je u stanju da potpuno promeni vaš život. Mentor je tu da vas inspiriše, kritikuje, da vam bude uzor, da vas sasluša i postavi neverovatno teška pitanja na koje verovatno nećete imati odgovor, ali će isto tako i da vas pohvali, da vas poveže sa ljudima za koje misli da vam mogu pomoći i što je najvažnije, da usmerava vaš profesionalni razvoj.\n2. Morate voditi računa o svom ličnom brendu i načinu na koji ga razvijate\nVeliki brendovi poput Nike, Adidas, Apple, Microsoft i mnogih drugih su prepoznatljivi svuda u svetu po kvalitetu proizvoda ili usluge koje nude. Kada kupite Nike Air ili iPhone znate šta ćete dobiti za svoj novac – visok kvalitet robe koja dugo traje. Vi morate to isto da postignete i sa svojim biznisom! Interakcijom sa drugim ljudima, kako uživo, tako i putem društvenih mreža kao što je LinkedIn, treba da pozicionirate sebe kao osobu od poverenja i kao stručnjaka u svojoj oblasti. Međutim, to samo po sebi nije dovoljno i za uspešno lično brendiranje. Kako biste i to postigli, bitno je da ispoštujete sve dogovore sa drugim ljudima koji će onda i međusobno o vama pričati sa poštovanjem. Potrebno je mnogo vremena i truda kako bi se takva reputacija izgradila, ali je zato dovoljna jedna greška kako bi se sav taj trud poništio. Iz tog razloga, budite veoma obazrivi kako postupate sa klijentima i kakav kvalitet usluge pružate. Na samom početku, trebalo bi da se vi kao preduzetnici postarate da svaki aspekt usluge ili proizvoda koji pruža bude savršen za prve klijente koji će kasnije postati vaši ambasadori i koji će vas okarakterisati kao osobu koja pruža visok kvalitet usluge ili proizvoda. Za siguran uspeh na ovom polju, potrebno je da napravite plan i struktuirano pristupite realizaciji tog plana. Morate da znate šta tražite od drugih ljudi i šta želite da dobijete od vremena i truda koje planirate da uložite u lično brendiranje.\n3. Dobra mreža kontakata je ključna\nSvaki preduzetnik koji želi da smanji inicijalne troškove marketinga, ali u isto vreme i prikaže tržištu koju vrednost zapravo nudi, potebno je da izgradi veliku mrežu kontakata. Ti kontakti su osnovni resurs na svakom početku i možete ih iskoristiti kako biste unapredili brendiranje svoje kompanije, prve prodaje, troškove marketinga, a na kraju krajeva, poslužiće i za lično brendiranje vas kao osobe vredne saradnje. Ovaj deo se nadovezuje na prethodno izneto – mentor može da vam pokaže kako treba prići potencijalnim korisnicima i kako postupati sa njima, a može vam pomoći i da napravite strategiju ličnog brendiranja i time kreirate osnovu za izgradnju mreže kontakata.\n4. Pratite svoj razvoj\nKako biste bili sigurni da ste na pravom putu da ispunite postavljene ciljeve (lične ili poslovne), neophodno je da stalno pratite svoj razvoj. Bilo da ste odlučili da svakodnevno trenirate, pa vam terba dnevnik ishrane ili je u pitanju razvoj kompanije, pa postoje druge metrike koje morate da pratite, na vama je da znate u svakom trenutku gde se koriste vaši (malobrojni) resursi i šta vi dobijate za to ulaganje. Ovo može da bude veoma opterećujuće za preduzetnike, pa iz tog razloga oni često ne prate nikakve podatke. Baš zato u svom dnevnom rasporedu morate izdvojiti barem sat vremena da se potpuno posvetite unosu i analizi podataka. Podaci vam mogu reći gde stojite loše, a gde vam ide odlično, te na osnovu toga možete doneti odluke sa više sigurnosti u sam ishod. Kada nakon godinu dana sednete i analizirate sve podatke, jasno ćete videti kako je tekao vaš razvojni put i na osnovu toga ćete moći da izvučete lekcije koje možda inače ne biste uvideli.\n5. Pravi način razmišljanja i fokus su ključni\nJuan Carlos je tokom svog predavanja pomenuo dva tipa mentaliteta: fiksirani i razvojni. Prvi mentalni sklop se vezuje za ljude koji ne veruju da mogu da promene svoje veštine, sposobnosti ili karakter. Takve osobe misle da je sve oko njih takvo kakvo jeste i da tu nema mnogo šta što se može učiniti. Sa druge strane, razvojni mentalitet podrazumeva da osoba veruje da se sve da promeniti i razviti. Svaka prepreka se može savladati, samo je potrebno vreme da se nađe određeno rešenje. Upravo takav mentalitet je potreban svakom preduzetniku ukoliko želi da bude uspešan u poslu koji obavlja. Takav mentalitet zahteva da se sve prethodno pomenuto uradi, da se svemu pristupi analitično i fokusirano. Potrebno je rešavati problem po problem. Ne smete se upuštati u multitasking ukoliko postoji mogućnost da izgubite fokus i postignete slabe rezultate.\nKako biste uspeli da razvijete kompaniju sa skromnim budžetom, potrebno je da se krećete i stvarate inicijalne kontakte. Kako ti kontakti i razgovori sa ljudima ne bi bili isprazni, potrebno je da razjasnite koji problem rešavate i koju vrednost nudite kako bi u par rečenica na jednostavan način to svakom i u svakoj prilici mogli da objasnite. Tokom takvih razgovora, možda ćete naći nekoga ko će biti oduševljen time što vi radite i biće voljan/a da vam se pridruži u radu bez ikakve naknade. Takav resurs na samom početku razvoja kompanije je neprocenjiv jer će fokus od tog trenutka biti usmeren tamo gde je najpotrebniji i možete postići više za kraće vreme, što znači da su vaše šanse za uspeh mnogo bolje. Ovakve korake treba detaljno zabeležiti i testirati u komunikaciji sa drugima, kako biste na taj način okupili oko sebe ljude koji su voljni da rade i promovišu vašu kompaniju.\nNađite osobu koju želite da imate kao mentora, napravite plan i krenite da svakodnevno beležite svoj napredak. Mapirajte ključne igrače u svojoj industriji i kontaktirajte ih, izgradite odnos sa njima bez potrebe da prodajete svoje usluge ili proizvode. Tokom razgovora sa tim ljudima, slušajte koji su njihovi problemi i smislite kako vi možete da rešite njihove probleme. Kada nađete rešenje, u jednom od vaših razgovora ga spomenite i videćete kako ćete lako dobiti prve klijente. Kako biste sve ovo postigli potrebno je mnogo truda i uloženog vremena, ali budite strpljivi i spremni da izazivate i menjate sve, pa i sebe.


Početak/Društvo/Odbornici sa invaliditetom naknada za pomoć drugog lica\nJasmina Barać Perović; Foto: privatna arhiva\nUkoliko odbornici Skupštine grada Niša na predstojećoj sednici zakazanoj za 30. novembar 2020. godine izglasaju promenu Odluke o naknadama odbornika, predsednika i članova radnih tela omogućiće odbornici Jasmini Barać Perović isplatu mesečne naknade kojom će moći da izmiruje troškove pratiocu koji bude angažovan, saopšteno je iz kabineta gradonačelnice Niša.\n„U zgradi Gradske uprave u toku je rekonstrukcija toaleta radi prilagođavanja uslova boravka osobama sa invaliditetom. Radovi se izvode uz pomoć Ministarstva za rad, zapošljavanje, boračka i socijalna pitanja“, dodaje se u saopštenju.\nGrad Niš Jasmina Barać Perović osobe sa invaliditetom\n27. novembra 2020. u 14:17\nPo kom osnovu se odobravaju takva sredstva??? Jedina naknada za tuđu negu, a koja je u skladu sa zakonom je naknada ostvarena preko fonda PIO… Sve ostalo je zloupotreba javnih sredstava.\n30. januara 2022. u 17:39\nJadan ili jadna ti ,,Pero“, da ne treba tebi možda neka naknada za glupost…poješće te sopstvena zloba. A o neznanju i količini gluposti koju si napisao/la ne vredi ni raspravljati.


Nikolić: Pobedu Trampa nisu očekivali samo oni koji ne vide - Sputnjik Srbija\n07:18 28 Novembar 2020\n11:49 09.11.2016 (osveženo 14:02 10.11.2016) Preuzmite kraći link\nGrađani SAD su na demokratskim izborima, slobodno izraženom voljom, izabrali sebi novog predsednika. Pobedu Trampa na izborima nije očekivao samo onaj ko ide zatvorenih očiju kroz život, ocenio je predsednik Srbije Tomislav Nikolić u ekskluzivnoj izjavi za Sputnjik.\n„Svet se menja, padaju stvorene elite, nema više onih za koje se unapred zna da će neko da radi za njih, niti onih koji će večito da rade za drugoga. Građani Amerike su umorni od sukoba sa drugim državama i učestvovanja u ratovima na tuđim teritorijama za koje su izborima pokazali da ih ne opravdavaju. Ako predizborna retorika nije bila lažna, možemo da očekujemo saradnju između Rusije i SAD, bolje razumevanje Srbije za njen stav o nepriznavanju nezavisnosti takozvanog Kosova i stav o nepridruživanju sankcijama prema Rusiji“, rekao je Nikolić.\n„O tome sam otvoreno govorio i ranije, a sada predviđam da ovakve rezultate možemo da očekujemo na izborima širom Evrope. Zatražiću od Vlade Srbije da pripremi analizu o uticaju pobede izabranog predsednika Trampa na našu ekonomiju, investicije, naš spoljašnji dug. Mi sada treba da učinimo dodatne napore na uspostavljanju još boljih prijateljskih odnosa sa SAD“, naglasio je predsednik Srbije.


U Gazi ubijene 24 osobe, žrtve i devetero dece - IndeksOnline.rs\nNaslovna PLANETA U Gazi ubijene 24 osobe, žrtve i devetero dece\nU Gazi su sinoć u izraelskim napadima ubijene 24 osobe, uključujući devetoro dece, a agencija AP navodi da je izraelska vojska saopštila da su 15 ubijenih bili militanti, dok je šest izraelskih civila ranjeno u jutrošnjim raketnim napadima palestinskih snaga.\nPalestinski demonstranti sukobili su se juče sa izraelskom policijom ispred džamije Al Aksa u Jerusalimu uoči najavljenog marša jevrejskih nacionalista.\nPalestinske vlasti navode da je više od 700 Palestinaca povređeno u sukobima sa izraelskim snagama u Jerusalimu i širom Zapadne obale u poslednja 24 sata, a njih 500 primljeno u bolnice.\nPrethodno je policija zabranila Jevrejima da dođu u deo grada oko džamije Al Aksa tokom marša povodom Dana Jerusalima koji se juče obeležavao u spomen na događaj kada je izraelska vojska 1967. godine zauzela Istočni Jerusalim.\nTog dana jevrejski nacionalisti organizuju marš uglavnom kroz delove Jerusalima u kojima žive muslimani, a mnogi Palestinci ovakve manifestacije smatraju namernim provokacijama.\nIzraelska policija saopštila je da su se hiljade Palestinaca tokom noći zabarikadirale u kompleksu u kojem se nalazi i džamija Al Aksa i da su se tamo sa zalihama kamenica i Molotovljevih koktela spremali da gađaju učesnike marša, a policajci su u ponedeljak ujutru dobili naređenje da uđu u kompleks kako bi rasterali demonstrante.\nNajnoviji talas sukoba Palestinaca i izraelske policije počeo je u petak uveče na Hramovnoj gori u Jerusalimu, svetom mestu kako za muslimane, tako i za Jevreje.\nPrethodni tekstKosovo tranzitna ruta marihuane i heroina iz Albanije


Cilj Japana u pogledu Rusije ─ rešavanje pitanja Kurila i zaključivanje mirovnog sporazuma - Sputnjik Srbija\nJapanska vlada će nastaviti da se pridržava svog osnovnog stava - težnje da sa Rusijom zaključi mirovni sporazum nakon rešavanja teritorijalnog pitanja, izjavio je na konferenciji za štampu japanski ministrar inostranih poslova Tošimicu Motegi, koji je zadržao svoj položaj u vladi novog premijera zemlje Jošihidea Suge.\n„Dogovorili smo se da aktiviramo pregovore na osnovu Zajedničke deklaracije iz 1956. godine. Nekoliko puta sam se sretao sa ruskim ministrom inostranih poslova Sergejom Lavrovom, i mogu da kažem da se razumevanje međusobnih stavova produbilo“, rekao je on.\nMotegi je naglasio da pri novoj vladi Japan namerava takođe da se pridržava osnovnog kursa potpisivanja mirovnog sporazuma nakon rešavanja teritorijalnog pitanja.\nŠef japanske diplomatije je dodao i činjenicu da je virus korona negativno uticao na pregovore Tokija i Moskve, jer se konsultacije obavljaju u onlajn režimu umesto uživo.\nInače, ranije danas Japan je dobio novog premijera Jošihidea Sugu, kojeg je podržala većina u Donjem domu japanskog parlamenta. S tim u vezi, japansko Ministarstvo spoljnih poslova saopštilo je da nova vlada namerava da razvija odnose sa Rusijom u raznim oblastima, između ostalog i kada se radi o zaključivanju mirovnog sporazuma.\nmirovni sporazum Rusije i Japana, mirovni sporazum, Rusija, Japan


Keri u istorijskoj poseti Somaliji\nDržavni sekretar Džon Keri sa predsednikom Hasanom Šeikom Mahmudom, premijerom Omarom Abdirašidom Alijem i regonalnim somalijskim liderima.\nAmerički državni sekretar Džon Keri boravio je danas u Somaliji, što se smatra istorijskom posetom s obzirom da je on prvi visoki američki diplomata koji je posetio tu zemlju.\nNovinarka Glasa Amerike Pem Dokins, koja putuje sa Kerijem, javlja da je šef diplomatije proveo oko tri i po sata na aerodromu u Mogadišu, gde se sastao sa predsednikom Hasanom Šeikom Mohamadom, premijerom i drugim visokim zvaničnicima.\nMinistar spoljnih poslova Somalije rekao je za Glas Amerike da je ova poseta znak da je u toj zemlji došlo do promena i da je ona sada “otvorena za biznis”. On je dodao da su se razgovori odnosili na uspostavljanje stabilnije vlade i mogućnosti ponovnog otvaranja američke ambasade u somalijskoj prestonici.\nAmerički šef diplomatije je istakao da će Sjedinjene Države pomoći somalijskoj vladi da ponovo osposobi vojsku kao i u borbi protiv terorizma. Posle 20 godina haosa i hroničnog nasilja, Mogadišu je u poslednjih nekoliko godina postao bezbedniji za život, međutim ekstremističke grupe Al Kaida i Al Šabab i dalje izvode samoubilačke bombaške napade.


Uređeno igralište iza Špitaljskog groblja - Dnevnik Juga\nPočetna / DOGAĐAJI / Uređeno igralište iza Špitaljskog groblja\nUređeno igralište iza Špitaljskog groblja\nIna Dendić 10/08/2019\tDOGAĐAJI, DRUŠTVO, Leskovac Ostavi komentar\nAkcija čišćenja i uređenja javne površine, koju sprovode Odeljenje za zaštitu životne sredine, JKP Komunalac uz podršku Odeljenja komunalne policije i kompanije PVV, uz veliko učešće građana, danas je organizovana u MZ „Marko Crni“.\nNa dečjem igralištu iza Špitaljskog groblja u Radničkom naselju očišćena je javna površina, uklonjeno visoko i nisko rastinje, ofarban mobilijar.\nIspred MZ se pristnima obratio Milan Stefanović zahvalivši se nadležnim institucijama i kompaniji PVV, kao i građanim koji su uzeli učešće u ovoj akciji.\n„Naša mesna zajednica je ponosna na politiku Grada Leskovca, trudimo se zajedno da naš grad bude što moderniji i lepši. Ovom akcijom želimo da ličnim primerom ukažemo deci da je poštovanje životne sredine veoma bitno za našu budućnost.“\nPrethodni U SRC-u otvoren Međunarodni turnir u rukometu na pesku\nSledeći Povodom gradske slave zamenica gradonačelnika posetila Bijeljinu


Biljana Pekušić za Southeast European Times iz Beograda – 27.4.2012. Srpska policija pronašla je 3,2 kilograma različitih narkotika spremnih za uličnu prodaju. [Rojters]\nHapšenje 200 osumnjičenih dilera droge u velikoj akciji srpskih vlasti, na čijoj je meti bila prodaja marihuane, heroina, kokaina i amfetamina, predstavljalo je najnoviji udar na ilegalne droge u jugoistočnoj Evropi. Prepadi su izvedeni 19. aprila na 180 lokacija širom Srbije, a policija je zaplenila oružje, novac i ilegalne droge. „Cilj ove akcije bilo je suzbijanje prodaje narkotika u blizini osnovnih i srednjih škola“, izjavio je za SETimes srpski ministar unutrašnjih poslova Ivica Dačić. Snage bezbednosti pretražile su kuće, stanove i oko 30 kafića u blizini škola. Pronašle su 3,2 kilograma različitih narkotika spremnih za uličnu prodaju, kao i šest neregistrovanih pištolja i veliku količinu municije. Zaplenjeno je 16 automobila, uključujući dva čija je krađa prijavljena. Policija je u Sopotu uhapsila je 35-godišnjeg Željka Vujića i pronašla 2,7 kilograma heroina. Pet osumnjičenih dilera droge uhapšeno je na Novom Beogradu, a policija veruje da je ta grupa bila deo veće organizacije, koja je navodno imala svoju laboratoriju za proizvodnju metamfetamina. Vlasti su takođe rekle da su pronašle hemijske proizvode i opremu za proizvodnju droge. Ovaj policijski prepad u Srbiji je najnovija u nizu policijskih akcija za zaustavljanje talasa ilegalnih droga. Policije u regionu obično sarađuju i zajednički planiraju takve operacije. „Imamo dnevnu razmenu informacija i kriminalci koji se bave drogom su pod zajedničkim praćenjem policija u regionu“, izjavio je za SETimes Milorad Veljović, direktor srpske policije. Ranije ove godine Bosna i Hercegovina (BiH), Srbija i Hrvatska sarađivale su na istrazi najvećih regionalnih narko bandi. Operacija pod šifrovanim imenom „Kozara“ sprovedena je na zahtev Tužilaštva BiH, dok su se srpska i hrvatska policija bavile istragom i hapšenjima. Slični tekstoviLoading\nTokom operacije, koja je trajala od januara do marta, policija je pretresla nekoliko lokacija i uhapsila pet osoba u Srbiji, dok je specijalna hrvatska policija, USKOK, uhapsila još pet osoba u Hrvatskoj. Ukupno je zaplenjeno 55 grama kokaina, 660 grama heroina i 600 grama materijala za mešanje, izjavio je direktor policije Republike Srpske Gojko Vasić. Policije dve države takođe su zaplenile oružje i municiju pronađenu u skrovištima. Osumnjičeni su uhapšeni i predati u nadležnost Tužilaštvu BiH u Sarajevu. U Crnoj Gori je u januaru uhapšeno 11 osoba, protiv kojih su podignute optužnice za vođenje operacije organizovanog krijumčarenja narkotika, koja je uključivala Albaniju, Crnu Goru, Hrvatsku i BiH. Policija je zaplenila oružje i oko 110 kg narkotika. „Borba protiv krijumčara narkotika izuzetno je važna u ovom regionu, jer, pored krijumčarenja narkotika, oni imaju i puno oružja i predstavljaju opasnost za sve građane“, rekao je za SETimesZoran Dragišić, profesor Fakulteta bezbednosti u Beogradu. Ovaj tekst naručio je SETimes.com.


Jeftini letovi iz Brisela za Bosnu i Hercegovinu - Avionske karte Brisel Bosna i Hercegovina - eSky.ba\nLetovi iz Brisela za Bosnu i Hercegovinu\nPretražite letove iz Brisela za Bosnu i Hercegovinu\nProvjerite najbolje ponude letova iz Brisela za Bosnu i Hercegovinu\n✔ Postoje li posebne ponude za letove iz Brisela za Bosnu i Hercegovinu na eSky.ba?\n✔ Mogu li se pobrinuti za osiguranje prilikom rezervacije leta iz Brisela za Bosnu i Hercegovinu?\n✔ Ako rezerviram let iz Brisela za Bosnu i Hercegovinu, mogu li rezervirati ujedno i smještaj?\n✔ Koje avio-kompanije nude letove iz Brisela za Bosnu i Hercegovinu?\nBudite sigurni, da na eSky.ba ponuda letova iz Brisela za Bosnu i Hercegovinu uključuje ne samo niskotarifne avio-kompanije, već i one koje su specijalizirane za visoki standard.\nPopularne avio kompanije na ruti Brisel - Bosna i Hercegovina\nJeftini letovi za Belgiju Jeftini letovi iz Belgije Jeftini letovi za Liege Jeftini letovi iz Liegea Jeftini letovi za Jubau Jeftini letovi iz Jubae\nJeftini letovi za Saudijsku Arabiju Jeftini letovi iz Saudijske Arabije Jeftini letovi do Avignon-Provence Jeftini letovi od Avignon-Provence


OSM Televizija - Žele da Ruse smjeste u geto?!\nU Letoniji je pokrenuta internet-peticija da se "nedržavljani" u ovoj zemlji i državljani Rusije sa pravom boravka smjeste na posebne teritorije pod kontrolom organa bezbjednosti.\nOrganizatori traže potpise na peticiju u kojoj se takav prijedlog pravda "bezbjednosnim problemima".\nMinistar vanjskih poslova Rusije Sergej Lavrov oštro je ragovao na peticiju i poručio da treba poduzeti mjere kako bi bila eliminisala sramna pojava "nedržavljanstva", koja i dalje postoji u evropskim zemljama.\nU Letoniji živi oko dva miliona stanovnika - od toga 319 hiljada onih koji govore ruski, a imaju status "nedržavljana".\nTo su stalni stanovnici Letonije koji ni danas nemaju pravo glasa na izborima?! U Letoniji živi i oko 40 hiljada državljana Rusije sa pravom stalnog boravka.\nGlavno tužilaštvo Letonije obratilo se policiji sa zahtjevom da provede detaljnu provjeru peticije kojom se poziva na osnivanje specijalnih mjesta za život lica bez državljanstva i državljana Rusije.\nBaltičke zemlje, a među njima i Letonija, nakon krize u Ukrajini insistiraju na pojačanom NATO prisustvu na svojoj teritoriji, a u jedom dijelu stanovništva konstantno je prisutna rusofobija - navode portali.\nRuska pravoslavna crkva i Vatikan zajedno štite hrišćane na Bliskom istoku\nTeroristi napadaju na utakmici, meta Englezi i Rusi?\nRusi kao izgovor za razmještanje nuklearnih raketa\nJoš iz iste kategorije: « Teksas: Poginulo devet ljudi Nova granatiranja Donjecka »


Činjenica je da se iza neuspele veze krije mnogo više od jednog razloga i problema. Ljudi se razilaze zbog više faktora i iako se ne mogu generalizovati razlozi za raspad svake veze, mogu se uočiti i izdvojiti neki od glavnih faktora koji su bili zajednički uzrok raskida mnogih veza. Ukoliko ste dama koja traži ljubav, pročitajte sledećih jedanaest grešaka koje vam stoje na putu do sreće i dajte sve od sebe da ih izbegnete kada ste u vezi.\n1. Ne cenite stvari koje partner čini za vas\nČesto dame u vezama previde naizgled sitne gestove koji se „podrazumevaju“ od džentlmena. Bilo da je to romantična večera, činjenica da vam je nekim danima lični šofer ili su to sitni pokloni kao što je čokolada, ruža ili vino, budite zahvalne na ovom džentlmenskom ponašanju. U pravu ste, niko ga nije primorao da ovo učini, i baš zato treba da cenite više od svega njegovu dobru volju što želi da vam ulepša dan. Ovo je njegov način da pokaže da mu je stalo do vas, budite zahvalne i pokažite mu da cenite svaki njegov trud, ali ne bi bilo zgoreg da ponekad uzvratite istom merom: iznenadite i vi njega omiljenim pićem, odvedite ga na omiljeno mesto ili pogledajte film koji voli, uz domaću hranu i neki lep, seksi outfit koji će mu raspaliti maštu. Svi volimo da nam ugađaju, zato nemojte biti ledena kraljica i misliti da je samo na muškarcu da čini lepe gestove.\n2. Ne shvatate koliko vredite\nDijametralno suprotna greška prethodnoj jeste greška kada ne cenite sebe dovoljno i ne znate koliko vredite, te ste uvek vi ta koja trči za muškarcem dokazujući mu svoju ljubav. Da li ste konstantno zaplašene pitanjem „Šta želim u vezi?“ i izbegavate da se suočite sa odgovorom jer znate da to nije ono što vi imate sa njim? Da li vas privlače „loši“ momci, emotivno nepristupačni ili oni za koje znate da su za šeme, a ne ozbiljne veze? Ako je odgovor na neko od ovih pitanja potvrdan, definitivno treba da poradite na sebi i da naučite da volite sebe više, jer devojke koje jure ovakve momke ne cene sebe dovoljno, samim tim izgledaju loše, nestabilno i imaju poteškoća da pronađu partnere koji će se zadržati pored njih jer ko bi bio sa ženom koja ne ceni sebe?\n3. Više uzimate nego što dajete\nRecipročnost u vezi je krucijalna ukoliko želite da dostignete istinsku sreću u dvoje, što znači da morate davati isto onoliko koliko dobijate, ali i obrnuto. Ne možete očekivati od partnera da vam stalno ugađa, ukoliko i vi ne pokažete dobru volju da ga s vremena na vreme razmazite. Veza je stabilna kada oba partnera podjednako posvećuju pažnju jedno drugom i ugađaju partneru jer to žele, a ne jer znaju da će dobiti nešto zauzvrat. Sledeći put kada se naljutite što nije kupio cveće ili sklonio svoju odeću, zapitajte se da li ste vi njega nečim u poslednje vreme iznenadili i setite se da i vi imate svoje „propuste“, zato nemojte svog muškarca bespotrebno napadati već se potrudite da svojim primerom pokažete kakvo je željeno ponašanje i sigurno je da će partner primetiti i uzvratiti „uslugu“.\n4. Pokušavate da ga naterate da „baci sidro“ pre vremena\nKada je pravo vreme da se deklarišete kao par i da pokažete svetu da ste u vezi? Nakon prvog sastanka, poljupca ili prvog seksa? Odgovor je da nemate prava da sami stavljate etiketu na odnos i da „obeležite“ muškarca kao svog partnera dok on sam to ne odluči. Svakome je potreban lični prostor i vreme da odluče šta je to što oni zaista žele u životu i poštujte ovu partnerovu potrebu. Požurivanje da se obelodani da ste zajedno će ga samo udaljiti od vas i načiniće da izgledate kao posesivna žena koja se plaši da će ostati sama, i zato grabi šta može. Naravno da nijedna dama ne želi da izgleda ovako, zato pustite muškarca da se sam skrasi, a kada smatrate da je vreme da se porazgovara o budućnosti veze, otvoreno razgovarajte da li je vreme da se u javnosti pokaže da ste par ili ne. Poslednje što želite jeste muškarac koji se oseća kao u kavezu: nećete biti srećni ni vi, ni on i veza će postati samo gubljenje vremena i živaca jer budućnosti nema.\n10 stvari koje ćete naučiti dok se svi oko vas žene i udaju\n5. Previše se oslanjate na samu sebe\nBiti nezavisna, samostalna i snažna žena je veliki plus jer je uvek bolje imati samouverenu damu koja zna šta želi i kako to da dobije, umesto nesigurne devojčice koja se plaši sveta i čeka nekog ko će živeti njen život za nju, ali u svemu treba biti umeren. Dame nekada previše ponese osećaj „mogu sve sama“, da primete da time vređaju svog muškarca koji ima prirodnu ulogu zaštitnika nežnijeg pola. Kada zateknete sebe da se udaljavate od njega svaki put kad pokuša da vam pomogne, i kako ga optužujete da vas smatra nesposobnom da nešto uradite same, zastanite trenutak i udahnite duboko: to je vaš čovek, vaš muškarac koji vas voli i želi da vam pomogne. Ne, on nije borac za muška prava i ne smatra da ste jadna i nesposobna ženska osoba, već je dama koju on želi da zaštiti i pokaže joj svoju naklonost time što će joj pomoći. Zver želi damu koja je zrela i zna koliko vredi, ali isto tako želi damu koja ume da prihvati pomoć jer zna da to muškarcima prija.\n6. Ne trudite se da razumete svog muškarca\nZa razliku od žena, muškarcima ne treba puno da bi bili zadovoljni i srećni. Sve što im treba od veze su iskrenost, poverenje i prihvatanje onoga ko su zaista i zauzvrat će učiniti sve što je u njihovoj moći da održe osmeh na vašem lepom licu, da se osećate posebnom svaki dan i da budete uverene kako vam ništa na svetu ne može nauditi dok je on pored vas. Neke dame se upetljaju u laganje samo da bi ugodile muškarcu, pretvore se u FBI agente i proveravaju telefone, kompjutere i ostale lične uređaje ili se iz petnih žila trude da promene muškarca i oblikuju ga u ono šta njima najviše odgovara i nakon svega zaborave na jednostavne stvari koje on traži od nas, a koje za njega znače sreću i ljubav. Nikada nemojte lagati partnera samo zato što znate da bi on to voleo da čuje. Nikada nemojte odavati osećaj nepoverenja i sumnje time što ćete konstantno rovariti po njegovoj intimi i tražiti dokaze za prevaru. Prestanite sa pokušajima da ga oblikujete u nešto što on nije i pokušajte umesto toga da ga zaista razumete.\n7. Više volite da stvarate dramu nego lepe uspomene\n„Kraljica drame“ je termin koji se koristi za žene koje obožavaju da od običnih situacija naprave čitav šou. Muškarci su jednostavna bića, i svaka komplikacija im predstavlja veliko opterećenje i bespotrebno gubljenje vremena. Veze treba da budu utočište za oba partnera, mirna luka u kojoj će se zaboraviti na stres u toku dana, na probleme, na konflikte makar na izvesno vreme, ali će se i raditi na njima uz pomoć partnera. Ukoliko veza postane taj izvor negativnih emocija i komplikacija, naravno da će se partner udaljiti i potražiti smirenije okruženje negde drugde. Kada oduzmete osećaj sigurnosti koji partneri u kvalitetnim vezama imaju, šta ostaje da zadrži osobu u takvom odnosu? Da, svađe se događaju i to je prirodno i potrebno kako bi se razvio zajednički jezik, ali ukoliko od najmanjih sitnica pravite špansku seriju i dižete galamu, nadajući se da ćete time privući više njegove pažnje na sebe i naterati ga da obrati pažnju na vas, možda se i izvini posle svađe, znajte da će vas ostaviti posle izvesnog vremena jer niko ne želi da bude u vezi sa Kraljicom drame koja može eksplodirati bilo gde, bilo kad i obrukati i sebe, i partnera u javnosti. Ako želite da osvojite Zverku, ili želite da vaša veza traje, definitivno morate da poradite na svom temperamentu i načinu na koji rezonujete.\n8. Pokušavate da ga promenite i ne prihvatate ga takvog kakav je\nNema ništa odbojnije za muškarca nego kada žena pokušava da ga promeni (ovo važi i u obrnutom slučaju, mada se ređe događa). Ništa gore od partnerke koja pokušava da ostvari svoje vizije u svom partneru i trudi se da ga oblikuje kao da je od plastelina, jer smatra da ima puno stvari koje treba „popravljati“, i kada to učini on će biti savršen.\nZašto uopšte ulaziti u vezu sa osobom koju želite da promenite? Zašto gubiti vreme ako znate da ima dosta za „popravljanje“?\nMuškarci mrze ovakvo ponašanje jer pokazuje da ih žena ne poštuje i da ih smatra „robom sa greškom“, i nijedan to neće trpeti zato se fokusirajte na prihvatanje njegovih osobina takvih kakve su i nemojte ga tretirati kao svoju igračku. Nemoguće je promeniti osobu koja ne želi da se menja, stoga ukoliko smatrate da postoje neke osobine koje bi se mogle korigovati, lepo porazgovarajte o tome i predložite promene ukoliko su one nabolje i nisu korenite, ne ugrožavaju njegov integritet i ne vređaju njegovu ličnost.\nPartner u zdravoj vezi uvek podržava drugog partnera, ceni njegove kvalitete i ponosi se onim ko je. Kada se nađete u vezi koja predstavlja sve suprotno gore navedenom, naravno da ćete bežati glavom bez obzira.\n9. Nikada mu niste dale ideju kako bi budućnost sa vama izgledala\nPočetne faze dejtinga se vrte oko razloga zašto partner treba vas da odabere za vezu (i obrnuto: zašto vi njega treba da odaberete), tj. svako od nas se trudi da pokaže kako je dobar materijal za vezu i da nam treba dati šansu da se dokažemo. Problem je što ovo „dokazivanje“ da smo materijal za dugu i srećnu vezu vremenom počne da se gasi, i nađemo se uljuljkani u odnos sa osobom koju ne pokušavamo ničim da impresioniramo jer, Bože moj, sada smo zajedno i nema potrebe za dokazivanjem koliko vredim i zašto sam dobar izbor. Ova greška se odnosi na oba partnera, jer i muškarcima i ženama je potrebno da znaju da će partner biti podrška u dobru i u zlu, i da veza ima budućnost. Ako nikada niste tu da ga podržite kada ima težak dan na poslu, probleme u porodici, ili niste tu da proslavite sa njim značajan događaj, znači da će tako biti i u budućnost, a nijedna osoba ne želi da bude u vezi sa nekim kome nije stalo do stvari koje su njemu/njoj bitne.\n10. Nikada niste pokušali da izgradite poverenje u vezi, ili ste razlog zašto poverenja nema\nPoverenje je fundament srećnih ljubavnih odnosa. Ukoliko ste vi razlog zašto u vezi nema poverenja, nije iznenađujuće što partner razmišlja da napusti vezu ili potraži drugu osobu koja će mu verovati i kojoj će moći da veruje. Kada nehotice narušite poverenje a iskreno volite partnera i želite da veza uspe, morate dati sve od sebe da partner ponovo stekne poverenje u vas. Ukoliko, s druge strane, nikada niste pokušali da date partneru do znanja da može da vam veruje i da vi njemu verujete, niste izgradili zdrav odnos, i veza će naići na poteškoće prvom prilikom. Poverenje se gradi tako što nećete ispitivati svaki put kada ide negde kad će se vratiti, šta će raditi, da li možete i vi da idete. Poverenje se gradi time što ćete dati svoju šifru od profila jer nemate šta da skrivate, i nećete se „cimati“ svaki put kada uzme vaš telefon u ruke.\n11. Očekujete da partner ispuni prazninu u vašem životu\nJedna od najvećih zabluda u kojoj žene mogu biti jeste mišljenje da će partner najzad učiniti njen život kompletnim i dati njenom životu smisao koji je falio. Istina je da niko na svetu to ne može učiniti osim vas samih, i da će veza u koju ulazite sa ovim nadama imati suprotan efekat: osećaćete se još usamljenije i ispraznije nego pre. Partner u vezi treba da vas ceni, da vam pomaže da dostižete svoje ciljeve, da bude podrška i da savet, ali nikako ne treba da bude vaš „doktor“ ni psihijatar koji treba da vam pomogne da prevaziđete krizu identiteta i da sazrite.\nDame, izbegavajte ovih 11 grešaka i sigurno je da ćete izgraditi stabilnu i zdravu vezu sa svojim muškarcem, da ćete se oboje osećati prihvaćeno, voljeno i dobro u toj vezi. Problema će uvek biti, samo je pitanje kako se vi nosite sa njima. Budite razborite, zrele i odmerene i uvek na umu imajte da treba da pružite ono što i vi želite da dobijete.


deponija – Borča\nDivlja deponija u blizini vrtića u Borči (Video)\nNa inicijativu građana Borče i Studija B Gradska čistoća ponovo će ukloniti divlju deponiju u blizini vrtića „Dunavska bajka” u Borči. Problem gomilanja smeća u tom delu grada postoji već godinama. Osim što je deponija na samo tridesetak metara od vrtića, smećem je okružena i topola stara više od 150 godina. Iako komunalne službe redovno …\nOčišćena divlja deponija u Borči\nGoran Vesić, sekretar Privremenog organa, Slobodan Stanojević, sekretar za komunalno-stambene poslove, i Siniša Lazarević, v. d. direktora JKP „Gradska čistoća”, prisustvovali su juče uklanjanju divlje deponije u Borči. Ova deponija koja se nalazila preko puta vrtića „Dunavska bajka” (Ulica JNA bb) očišćena je na zahtev građana. – U budžetu smo za ovu namenu predvideli 120 …


Imajući u vidu savremene tendencije i potrebe studenata, koje se intenzivno menjaju, radovi predstavljaju inovativan pristup u radu, koji prati vremenski trend i pokreće pozitivne promene u obrazovanju i načinu studiranja. Dizajnerska rešenja u kombinaciji sa tehnologijom čine osobena rešenja za prostor kom su namenjeni, odražavaju sliku i predstavljaju vrednosti ustanove koja teži da omogući savremen prostor za rad studenata.\nIzložba prenosi primer dobre prakse Šumarskog fakulteta na kom se studenti ohrabruju da učenje zasnuju na holističkom pristupu i steknu nova znanja kroz istraživanje na sopstvenim projektima. Projekti ujedno doprinose boljem okruženju, čineći ga podsticajnim i za druge studente kojima se budi želja za novim stvaranjem. Na ovaj način povećava se sigurnost, efikasnost i zadovoljstvo u interakciji između studenata i okruženja, stvarajući osećaj pripadnosti. Radovi deluju i kao sredstvo za poboljšanje komunikacije između korisnika, integrišući društvene odnose u kreiranju prisnije atmosfere.


Pokazali su da prava ljubav ne zna za zabrane, piše Srpksainfo.\nVenčanje u Artijumu gradske uprave Banjaluka\nPoštujući sve higijenske mere, mlada i mladoženja su uz zaštitne maske i rukavice izgovorili sudbonosno “da” u atrijumu Gradske uprave, a uz njih su u ovom lepom trenutku bili i njihovi najbliži.\nI pored maksi, sreća na licu dvoje mladih nije se mogla sakriti.\nRedakcija Srspkainfo Svjetlani i Dušanu želi puno sreće u zajedničkom životu.\nGRAĐANI DISCIPLINOVANI Pustim ulicama u Banjaluci prođe tek poneki prolaznik (FOTO)\nU TOKU PREGOVORI SA NAPADAČEM Komšiju pogodio bombom u glavu, pa se zatvorio u kuću sa majkom (FOTO)\nTalačka kriza u Turjaku je završena. Policija je uhapsila napadača, ne pojašnjavajući da li se sam predao ili je uhapšen upadom u kuću.\nVODA ISPRAVNA ZA PIĆE Vrbas je promenio boju, OVO JE RAZLOG\nAnalize uzoraka koji su jutros uzeti iz reke Vrbas su pokazali da je promena boje Vrbasa na području Bočca posledica prirodne pojave “cvetanja algi”, potvrdili su iz gradskog “Vodovoda”. Napomenuli su da su testiranja pokazala da ova pojava nije uticala na kvalitet vode iz gradskog vodovoda.\nBLAGI SIMPTOMI Direktor Obaveštajno-bezbednosne agencije POZITIVAN NA KORONU\nGeneralni direktor Obaveštajno-bezbednosne agencije (OBA) Bosne i Hercegovine Osman Mehmedagić se podvrgnuo testiranju i rezultat PCR testa je pokazao prisustvo korona virusa, javili su iz ove institucije.\nU mestu Turjak na području Gradiške u toku je drama nakon što je jedna osoba napala komšiju, bacila ručnu bombu koja srećom nije eksplodirala, a potom se zajedno s majkom zabarikadirala u porodičnu kuću.\nPrava drama sinoć se odigrala u Derventi nakon što je policiju pozvao šokirani otac muškarca (38) koji je otišao iz porodičnog stana i rekao da se više nikada neće vratiti. U pitanju su bile sekunde koje su nesrećno muškarca delile od smrti koja je sprečena zahvaljujući saradnji građana i policajac koji su uspeli sprečiti tragediju.\nZa 24 časa u Federaciji BiH pet osoba preminulo, kod 182 potvrđen korona virus\nKod još 182 osobe u Federaciji BiH potvrđen je novi korona virus, dok je zabeleženo pet smrtnih slučajeva u poslednja 24 sata.\nOd početka godine u porodilištu Klinike za ginekologiju i akušerstvo Univerzitetskog kliničkog centra (UKC) Republike Srpske u Banjaluci rođeno je 1.629 beba, rečeno je u ovoj zdravstvenoj ustanovi.\nSvi ravnomerno treba da rasporedimo breme krize tako da ne ugrozimo ni poslodavca, da sačuvamo svako moguće radno mesto, a da država ponese teret koji objektivno može da izdrži.\nStranci od danas mogu u BiH, obavezan negativan tekst na korona virus\nOd danas se omogućava ulazak i boravak u BiH državljanima članica EU i zemalja potpisnica Šengenskog sporazuma koji poseduju test da su negativni na korona virus ne stariji od 48 časova od trenutka ulaska u BiH, saopšteno je iz Granične policije BiH.\nDiploma direktora Obaveštajno-bezbednosne agencije Osmana Mehmedagića Osmice i dalje je tajni dokument, a institucije koje bi trebalo da stanu u kraj ovom skandaloznom jednostranom potezu prvog čoveka OBA za sada ne reaguju.


Udeo dolara u globalnim rezervama na najnižem nivou od 1995. • RTK\nUdeo dolara u globalnim rezervama na najnižem nivou od 1995.\nUdeo američkog dolara u globalnim deviznim rezervama pao je u poslednjem kvartalu 2020. godine na najniži nivo u poslednjih 25 godina, prema podacima Međunarodnog monetarnog fonda (MMF).\nAnalitičari kažu da je do pada delom došlo zbog prilagođavanja vrednosti. Udeo dolara u svetskim deviznim rezervama pao je na 59 posto u četvrtom kvartalu sa 60,5 procenata u trećem tromesečju 2020, nastavljajući silazni trend treći kvartal zaredom, prenosi Raša tudej.\nPre 25 godina, odnosno 1995, udeo američke valute u ukupnim svetskim rezervama iznosio je 58 odsto.\nIpak, prema podačima MMF-a, dolar i dalje ima najveće učešće u deviznim rezervama centralnih banaka širom planete.\nAnalitičari navode da su svetske devizne rezerve u američkom dolaru dostigle najviši nivo od 7,0 biliona dolara u četvrtom tromesečju. U trećem kvartalu su iznosile 6,93 biliona dolara. Globalne rezerve u evrima su uvećane na kvartalnom nivou za sedam procenata, na 2,52 biliona dolara.\nUdeo evra u globalnim rezervama iznosio je u poslednja tri lanjska meseca 21,2 posto u odnosu na 20,5 procenata u trećem kvartalu, što je najviši nivo od 2014. Najveće u učešće evra u svetskim deviznim rezervama, od 28 odsto, zabeleženo je 2009. .\nUdeo kineskog juana u globalnim rezervama nastavio je uspon u periodu oktobar-decembar četvrti kvartal uzastopno, dostigavši nivo od 2,25 posto, pri čemu su rezerve u renminbiju u posmatranom tromesečju skočile za 9,0 procenata na 267 milijardi u dolarskoj protivvrednosti.\nU avgustu će se znati ima li CG komercijalne rezerve nafte\nNLB banka nije uspela da obezbedi prinudni otkup akcija u KB\nBitkoin na novom rekordu – preko 62.000 dolara\nDužni Kinezima: Crna Gora moli EU za pomoć\nZemaj: Zbog nedostatka vakcina gubimo više desetina života\nS. sud vratio zaplenjenu opremu Udruženju veterana OVK\nOsmani se sastala sa šefom Misije OEBS-a na Kosovu\n"Upravljanje pandemijom Kovid-19 i dalje ostaje prioritet"\nKurti imenovao još dva zamenika ministrara\nAguero traži platu od 230.000 evra\nBajić novi selektor Severne Makedonije\nNovi format Evrokupa: Predlog 20 ekipa, trogodišnje licence\n"Želimo dobru saradnju sa svima, naravno i sa Srbijom"\nOtkazivanje Olimpijskih igara je i dalje opcija


Vučić o susretu sa Jijem: Štitio sam Srbiju za oktavu više - Sputnjik Srbija\n12:51 29.10.2017 (osveženo 14:25 29.10.2017) Preuzmite kraći link\nPredsednik Vučić istakao je da bez dobrih odnosa sa SAD teško da možemo da računamo na prosperitet, ali i da na budućnost ne možemo da računamo, a i kakva bismo zemlja bili, da ne baštinimo naš slobodarski duh i da suvereno, sami ne odlučujemo o svojoj budućnosti i štitimo interese Srbije.\n„Hojt Ji je preneo teške poruke, ne sasvim nove, samo iznete možda s pojačanom intonacijom, a ja sam, za oktavu više, štitio suvereno pravo Srbije i građana Srbije da budu svoj na svome i da sami, suvereno, odlučuju o svojoj budućnosti“, rekao je predsednik Vučić opisujući na današnjoj pres-konferenciji nedavni sastanak sa funkcionerom Stejt departmenta.\nNajavljujući da će sutra izneti sve detalje tog sastanka, rekao je da je svoj posao radio časno i odgovorno, ozbiljno, štiteći interese Srbije.\nKroz različite teme je, kaže, govorio o nezavisnosti Srbije, o nezavisnom odlučivanju, suverenom pravu da se narod i građani Srbije pitaju za budućnost više mnogo nego neki drugi.\n„Čini mi se da sam imao ozbiljnu argumentaciju za to“, rekao je Vučić.\nHojt Ji je, kaže, profesionalac, ozbiljan političar:\n„Preneo je neke teške poruke za nas, ne sasvim nove, možda sa nešto izraženijom, povišenom intonacijom. U skladu sa tim ja sam za oktavu snažnije štitio interese Srbije i pravo građana da budu svoji na svome i odlučuju o budućnosti“, preneo je Vučić.\nNaveo je da je dogovoreno sa američkom stranom pre sastanka da se saopštenje sačini konsenzusom, te da su „naši američki prijatelji verovatno pomislili da ćemo pokušati da sakrijemo neku od tema ili da ih uvijemo u lepe oblande, kao što su to neki ranije činili“.\n„Iznenadilo ih je kada su dobili tekst, možda i brutalniji nego što su očekivali… Taj tekst je odražavao sve sa sastanka, od braće Bitići, do paljenja Ambasade. Ja ne moram da dodajem o uticaju Rusije, Kosovu i Metohiji, što su najveća neslaganja, o čemu su oni već više puta govorili“, rekao je Vučić.\nNajavio je da će sutra izneti šta su bili njegovi odgovori na sva ta pitanja.\n„Amerika nam je važna kao partner… Teško da bez dobrih odnosa sa SAD možemo da računamo na prosperitet. Ali, na budućnost ne možemo da računamo, a i kakva bismo zemlja bili, da ne baštinimo naš slobodarski duh“, istakao je.\nPoštujemo američke interese, interese EU, Rusije, ali imamo interes Srbije i štitimo ih, istakao je srpski predsednik.\n„Građani Srbije su 40 odsto za jednu stolicu, 10 odsto za drugu, a 50 posto su za nezavisnu Srbiju. E, ja sam na toj trećoj strani“, poručio je Vučić.\n„Ja sam na toj trećoj strani, hoćemo da imamo nezavisnu Srbiju, na EU putu, koja neće da se odriče prijatelja kada je teško, i ako su u pitanju Rusija, Kina, SAD ili bilo ko drugi“, zaključio je predsednik Vučić.\nVučić: Postoji samo jedno međunarodno pravo\nPredsednik Srbije Aleksandar Vučić poručio je u vezi sa proglašenjem nezavisnosti Katalonije da postoji samo jedno međunarodno pravo, koje ne može da se krši i gazi, a da je međunarodna zajednica pokazala licemerje braneći ga u ovom slučaju, a istovremeno kršeći u slučaju Kosova.\n„Koliko god smo na strani Španije, koja je pokazala iskreno prijateljstvo sa Srbijom, iz svojih razloga kao što su Katalonija ili Baskija, ali je za razliku od drugih to pokazala, znam da je svakom Srbinu teško da gleda bučno licemerje svakog dana o poštovanju teritorijalnog integriteta“, rekao je on na konferenciji za štampu posle razgovora sa predsednikom RS Miloradom Dodikom.\nUkazao je da se svaki dan suočava sa zahtevima međunarodnih predstavnika da mora da poštuje integritet Kosova, a da im odgovara da mi imamo Ustav kojim nismo priznali nezavisnost Kosov i da ne može da im izađe u susret.\nhojt ji, stolice, poruke


SAD: Tajvanski moreuz je međunarodni plovni put\nTanjug 15. juna 2022. 08:46\nVAŠINGTON – Sjedinjene Države danas su podržale stav Tajvana da je moreuz koji razdvaja ostrvo od Kine međunarodni plovni put, što je negira tvrdnje Pekinga da ima suverenitet nad ovim strateškim prolazom.\nPortparol američkog Stejt departmenta Ned Prejs je u mejlu Rojtersu naveo da je „Tajvanski moreuz međunarodni plovni put, što znači da je to područje gde su slobode na otvorenom moru, uključujući slobodu plovidbe i preletanja, zagarantovane međunarodnim pravom“.\nSvet ima „trajni interes za mir i stabilnost u Tajvanskom moreuzu, i mi smatramo da je to ključno za bezbednost i prosperitet šireg indo-pacifičkog regiona“, dodao je Prajs.\nOn je ponovio zabrinutost SAD zbog „agresivne retorike i prinudne aktivnosti Kine u vezi sa Tajvanom“ i rekao da će Sjedinjene Države „nastaviti da lete, plove i deluju gde god to dozvoljava međunarodno pravo, a to uključuje i tranzit kroz Tajvanski moreuz“.\n„Lažna je tvrdnja kada određene zemlje Tajvanski moreuz nazivaju „međunarodnim vodama“ kako bi pronašle izgovor za manipulaciju pitanjima vezanim za Tajvan i ugrožavanje suvereniteta i bezbednosti Kine,“ rekao je Vang Venbin, portparol kineskog ministarstva spoljnih poslova, navodi Rojters.\nVlasti u Tajpeju saopštile su juče da je Tajvanski moreuz međunarodni plovni put i da podržavaju američke ratne brodove koji prolaze njime odbijajući tvrdnje Kine da ima suverenitet nad strateškim prolazom.


Energyobserver - CRNA GORA / CRNOJ GORI NIJE GARANTOVANO DA ĆE U EU PRE SRBIJE\nCRNA GORA / CRNOJ GORI NIJE GARANTOVANO DA ĆE U EU PRE SRBIJE\nPortparolka Evropske komisije Ana Pisonero izjavila je da Crnoj Gori "nije garantovano" da će u EU ući pre Srbije. Na pitanje koja je država najbliža da postane članica, da li je to Crna Gora, Pisonero je odgovorila za podgoričke Vijesti da i Crna Gora i Srbija pregovaraju s EU.\n"Crna Gora je otvorila 32 od 35 poglavlja, od kojih su 3 privremeno zatvorena, dok je Srbija do sada uspela da otvori 18, od kojih su dva privremeno zatvorena. Tempo doista zavisi pre svega od napretka koji zemlje postižu u skladu sa propisima EU i sprovođenja ključnih reformi, uključujući područje vladavine prava, reforme pravosuđa i borbe protiv korupcije, koje su u fokusu procesa proširenja", rekla je ona.\nPisonero je istakla da svi "partneri" sa Zapadnog Balkana moraju pokazati snažnu odlučnost u sprovođenju reformi koje će im omogućiti približavanje EU.\n"Crna Gora je postigla napredak u programu reformi EU, ali važno je da njen ceo sistem vladavine prava donese više rezultata. Potrebno nam je da ona pojača rezultate u borbi protiv korupcije i organizovanog kriminala i poboljša stanje u oblasti slobode medija", rekla je ona.\nDodala je da je Evropska komisija početkom godine procenila da je Crna Gora ispunila početna merila za poglavlje osam o konkurenciji, i da je Crna Gora pozvana da dostavi svoju pregovaračku poziciju.\n"I opet, napredak koji Crna Gora postiže u području vladavine prava i dalje će određivati ukupni tempo pregovora o pristupanju EU", navela je portparolka.\nOna je podsetila da je Evropska komisija u poslednjem izveštaju navela da nije postignut napredak slobode izražavanja u Crnoj Gori, i rekla da postoje "uporni izazovi u razumevanju uloge slobodnih medija".\n"Nastavićemo pažljivo da pratimo razvoj događaja u kontekstu pregovora o pristupanju. Očekujemo nultu toleranciju vlasti prema pretnjama i napadima na medije i treba se uzdržavati od davanja izjava koje mogu stvoriti okruženje koje ne pogoduje slobodi izražavanja", rekla je Pisonero.\nNa pitanje da li je regionalna inicijativa o "mini Šengenu" privremena zamena za članstvo u EU, Pisonero je odgovorila da je "regionalna saradnja važan element evropske perspektive" Zapadnog Balkana.\n"Sve regionalne inicijative moraju biti inkluzivne i moraju poštovati prethodno preuzeta pravila i obaveze EU. Zaista je važno uključiti sve partnere na Zapadnom Balkanu", rekla je ona.\n08.01.2020 · CRNA_GORA / EU


Bosiću kriv Ustavni sud BiH koji je radio svoj posao - Istinomjer\nPredsjedavajući Zastupničkog doma Parlamentarne skupštine Bosne i Hercegovine, Mladen Bosić u svom jučerašnjem intervjuu, za “osnovnog krivca” za moguću blokadu i krizu funkcionisanja u pravosudnom sistemu nakon odluke Ustavnog suda BiH po apelaciji Borjane Krišto, smatra upravo Ustavni sud BiH.\nJedna od tema jučerašnjeg intervjua Mladena Bosića, predsjedavajućeg Zastupničkog doma Parlamentarne skupštine BiH, bila je i odluka Ustavnog suda BiH po apelaciji Borjane Krišto. Na pitanja novinarke “Šta očekujete da će se destiti sa pravosuđem i borbom protiv kriminala i korupcije ako prije izmjena Ustavni sud obriše neustavne dijelove ZKP-a? Gdje nas to vodi?”, Bosić između ostalog kaže:\nOvdje se radi o deblokadi sistema, ali mislim da je osnovni krivac zašto smo dovedeni u situaciju upravo odluka Ustavnog suda koji očigledno nema taj senzibilitet da svojim odlukama može dovesti do blokade i do krize funkcionisanja.\nMladen Bosić, 18.04.2018.\nDa podsjetimo, navedena izjava Mladena Bosića odnosi se na Odluku Ustavnog suda BiH od 1. juna 2017. godine, prema kojoj je na osnovu apelacije zamjenice predsjedavajućeg Zastupničkog doma PSBiH, Borjane Krišto neustavnim proglašeno više odredbi Zakona o krivičnom postupku BiH i Zakona o Obavještajno-sigurnosnoj agenciji. Razlog ovakvoj odluci bila je neusklađenost odredbi ovih zakona sa Ustavom BiH i Evropskom konvencijom za zaštitu ljudskih prava i osnovnih sloboda. U skladu sa Odlukom, “Ustavni sud BiH je naložio Parlamentarnoj skupštini Bosne i Hercegovine da, u skladu sa članom 61. stav 4. Pravila Ustavnog suda Bosne i Hercegovine, najkasnije u roku od šest mjeseci od dana dostavljanja ove odluke uskladi spomenute odredbe sa odredbama člana I/2. Ustava Bosne i Hercegovine u vezi sa članom II/3.f) Ustava Bosne i Hercegovine i članom 8. Evropske konvencije za zaštitu ljudskih prava i osnovnih sloboda”.\nJasno je da je Ustavni sud BiH, prije svega postupio u skladu sa svojim ovlaštenjima, obavezama i ulogom koja mu je dodijeljena Ustavom BiH, u kojem se u članu VI. 3. koji govori o jurisdikciji Usavnog suda BiH kaže: “Ustavni sud će podržavati ovaj Ustav” te “Ustavni sud je jedini nadležan da odlučuje… da li je bilo koja odredba ustava ili zakona jednog entiteta u skladu sa ovim Ustavom”. U istom članu se i navodi da “sporove može pokrenuti član Predsjedništva, predsjedavajući Vijeća ministara, predsjedavajući, ili njegov zamjenik, bilo kojeg doma Parlamentarne skupštine; jedna četvrtina članova/delegata bilo kojeg doma Parlamentarne skupštine, ili jedna četvrtina članova bilo kojeg doma zakonodavnog organa jednog entiteta”.\nObzirom na navedeno, Ustavni sud BiH, ne može biti, kako Bosić tvrdi “krivac zato što smo dovedeni u situaciju…”, jer je donoseći ovu odluku štitio ustavni poredak Bosne i Hercegovine, što mu i jeste jedna od osnovnih uloga i dužnosti.\nU skladu sa sa svojim nadležnostima i ovlaštenjima koje crpi iz samog Ustava BiH, Ustavni sud BiH naložio je odgovornom zakonodavcu, u ovom slučaju Parlamentarnoj skupštini BiH, da ispuni svoje zakonske obveze i uskladi sporne odredbe Zakona o krivičnom postupku BiH i Zakona o Obavještajno-sigurnosnoj agenciji sa Ustavom BiH. Rok od šest mjeseci koji je Ustavni sud BiH dao, istekao je, te se “krivca” za “blokade” i “krize funkcionisanja”, može tražiti samo u zakonodavnoj instituciji koja je, u skladu sa Ustavom BiH, dužna sprovesti odluke Ustavnog suda BiH. Zašto to nije urađeno, pitanje je za zastupike oba doma Parlametnarne skupštine BiH, pa samim time i Mladena Bosića kao predsjedavajućeg Zastupničkog doma PS BiH.\nOsim toga, u pomenutom članu VI Ustava BiH, koji određuje nadležnosti Ustavnog suda BiH, nigdje se ne pominje obaveza Ustavnog suda BiH da ima bilo kakvu vrstu “senzibiliteta” kada je u pitanju provođenje Ustava BiH, njegovo poštivanje, kao i provođenje odluka ove sudske instance.\nNa kraju, kada je “senzibilitet” u pitanju, i pored toga što je rok za izmjene spornih odredbi istekao 12. decembra 2017. godine, Ustavni sud BiH još uvijek ih nije stavio van snage, dajući tako dodatni prostor zakonodavcu da izvrši svoje obaveze. Tako je na svojoj 109. plenarnoj sjednici, održanoj 22.03.2018. godine, nakon preliminarne rasprave o ovom predmetu, odlučeno da će Ustavni sud BiH “od Visokog predstavnika za Bosnu i Hercegovinu zatražiti da u svojstvu amicus curiae (prijatelja suda) pоnudi svoje mišljenje o ovom pitanju”. Ovim je od strane Ustavnog suda BiH, između ostalog, Parlamentarna skupština BiH dobila još vremena da ispuni svoju ustavnu obavezu i sprovede odluke Ustavnog suda BiH.\nObzirom na činjenice koje proističu iz ustavno-pravnog poretka Bosne i Hercegovine, a koje se odnose na ulogu, ovlaštenja i obaveze koje imaju, kako Ustavni sud BiH tako i Parlamentarna skupština BiH, jasno je da je izjava predsjedavajućeg Predstavničkog doma PS BiH, Mladena Bosića neistinita.


Ma nije on takav danas na SOFEST-u\nDanas je na SOFEST-u pored dva već dobro poznata filma Montevideo bog te video i Šišanje, u 17.30 na programu i film Ma nije on takav Miroslava Petkovića u kome glavne uloge tumače Gordan Kičić, Dragan Bjelogrlić, Zoran Cvijanović, Iskra Brajović, Neda Arneri\nFilm Ma nije on takav ima svojevrstan osnov u literaturi. Naime, priču čuvenog češkog pisca Karela Čapeka (1890-1938) Avanture bračnog prevaranta reditelj je preradio u scenario, kako je svojevremeno rekao, prilagođen našem vremenu i okolnostima, a film je nadahnut akcionim komedijama iz osamdesetih.\nRadnja prati dve osnovne linije - prva je u formi policijske potrage, glavni likovi su inspektor Gavrić (Kičić) i romantični manipulant Boško (Bjelogrlić), dok je druga data u melodramskom vidu sa tri bitna lika žena koje Boško zavodi i vara.\nBjelogrlić je, na jednoj od konferencija, rekao da je karakteristika scenarija filma Ma nije on takav žanrovska razuđenost koja se kreće između parodije, krimi i crne komedije.\nReditelj Miroslav Petković, autor dokumentarnih televizijskih emisija kojem je ovo debi u igranoj strukturi, izjavio je na jednoj od konferencija za novinare, da je cela ekipa želela prvenstveno bioskopski film, sa ciljem da pruži zadovoljstvo publici.\nSutra u nedelju, posle jutarnje projekcije za najmlađe u 11 (film Medved Jogi), na programu su filmovi koji se takmiče:\n17.30 Zajedno Mladena Matičevića\n20.00 Neprijatelj Dejana Zečevića\n22.30 The Box Andrijane Stojković\nTAGOVI: SOFESTMa nije on takavDragan BjelogrlićMontevideo - Bog te videoŠišanjeThe BoxNeprijateljZajedno


MOGUĆE POVLAČENjE SNSD-a?\nSARAJEVO, 6. JULA (SRNA) - Predsjednik SNSD-a Milorad Dodik izjavio je da će predložiti organima stranke da se SNSD povuče iz Socijalističke internacionale ukoliko postoji odluka o suspenziji.\nDodik je pojasnio da nema smisla da se zloupotrebljava velika multinacionalna i multipolitička organizacija stavljajući se u funkciju jedne političke partije, a sve "da bi se vršio pritisak na SNSD da mora po svaku cijenu sa SDP-om".\n"Ovo je najbolji mogući način da nikada ništa sa SDP-om ne uradimo", rekao je Dodik sinoć novinarima u Sarajevu, dodajući da o svemu još nema nikakvog zvaničnog obavještenja od Socijalističke internacionale.\nOn je naglasio da SDP od prvog momenta uključenja u Socijalističku internacionalu pokušava da ospori članstvo SNSD-a u ovoj organizaciji.\n"To pokušavaju raznim prijavama i tvrdnjama da kršimo kodeks, odnosno da smo u prethodnom mandatu ušli u vlast sa ekstremno desnom partijom SDA. Pridodali su priču o mom dočeku Biljane Plavšić, a naveli su i da ne želimo dogovor o formiranju vlasti sa SDP-om, tako da su učinili sve da diskredituju SNSD", rekao je Dodik nakon sastanka sa zamjenikom pomoćnika državnog sekretara SAD Tomasom Kantrimenom.\nDodik je pojasnio da kontakti SNSD-a sa Jedinstvenom Rusijom nemaju nikave veze sa odnosom SNSD-a i Socijalističke internacionale. On je dodao da je ranije planirano da SNSD i Jedinstvena Rusija naprave sporazum o usaglašenom djelovanju na odredjenim zajedničkim pitanjima.\nOdluka o suspenziji SNSD iz Socijalističke internacionale odgodjena je za septembar zbog velikog protivljenja Demokratske stranke, koju su na Skupštini u Atini predstavljali Boris Tadić i Vuk Jeremić, prenijeli su juče beogradski mediji.\n"Reagovali smo na pokušaj da se Dodikova stranka isključi. Napad je bio neprincipijelan, s obzirom na to da je predvodjen onima koji upravo ovog trenutka rade ono za šta optužuju Dodikovu stranku", rekao je ministar spoljnih poslova Srbije Vuk Jeremić.\nPotpredsjednik SNSD-a Igor Radojičić potvrdio je da će konačna odluka u vezi sa suspenzijom biti donesena u septembru.\nMediji su bili prethodno objavili da je Vijeće Socijalističke internacionale u Atini 2. jula, na osnovu preporuke Etičkog komiteta, suspendovalo SNSD iz te organizacije. /kraj/be/vj /foto/


70 godina „Zastava filma“ i „Dijanina deca“ u Noći muzeja – BALKAN TV NOVI SAD\nHomeVesti70 godina „Zastava filma“ i „Dijanina deca“ u Noći muzeja\n70 godina „Zastava filma“ i „Dijanina deca“ u Noći muzeja\n20/05/2018Redakcija BALKAN TVVesti, Za slajder0\nUstanove kulture Ministarstva odbrane kao i prethodnih godina, i ove „15. Noći muzeja“, priključile su se velikoj evropskoj manifestaciji.\nTradicionalno, Vojni muzej na Kalemegdanu otvorio je svoje galerije i postavke za hiljade posetioca, dok se na platou muzeja priključio Vojnofilmski centar „Zastava film“ koji ove godine proslavlja 70. godina postojanja.\nKako se navodi na zvaničnoj internet stranici Ministarstva odbrane, posetioci su ispred Vojnog muzeja mogli videti neke od najnagrađivanijih „Zastavinih“ filmova poput „Suze na licu“, kao i „Tišine“, „Pontius Pilatus“, „Toplički ustanak“, „Šantić 93“, „Podvodni diverzanti“ koji su bili nominovani za Oskara. Pored filmova, „Zastava“ je izložila i fotografije iz svojih dela, kao i stare kamere, objektive, celuloidne trake, klape. Tako su se posetioci „Noći muzeja“ mogli upoznati kako su se nekada izrađivali filmovi kada su kinematografi zaista morali poznavati tehniku, a laboratorije kakva je ona koju je do 2005. godine imala i „Zastava“, bile veoma važan deo procesa stvaranja sedme umetnosti.\n„Ovo nije prvi put da Vojnofilmski centar učestvuje u ovoj manifestaciji, ali je naše ovogodišnje učestvovanje od posebnog značaja jer je deo obeležavanja sedam decenija rada“ – rekla je organizatorka snimanja Aleksandra Lorencin Živković i dodala da se tehnika koju je „Zastava film“ prikazala danas više ne koristi u izradi filmova i predstavlja pravi raritet.\nU beogradskom Domu vojske u „15. Noći muzeja“ veliki broj posetioca imao je priliku da pogleda izložbu autorke Slađane Zarić i autora arhitekture Ivana Mangova, koja je posvećena najvećoj akciji spasavanja dece iz koncentracionih logora tokom Drugog svetskog rata. Zahvaljujući Dijani Budisavljević, od sigurne smrti spaseno je više od 7.500 srpskih dečaka i devojčica iz koncentracionog logora Jasenovac u Nezavisnoj Državi Hrvatskoj.\nOvo potresno svedočanstvo velikog podviga izuzetno hrabre žene, biće i narednih dana izloženo u Velikoj galeriji Doma Vojske.


Kozji proizvodi sve traženiji, potrebna bolja organizacija - POLJOPRIVREDNIK specijalizovani list za selo\nDatum kreiranja četvrtak, 08 novembar 2018 14:54\nUdruživanjem proizvođača u klastere i zadruge i saradnjom s važnim institucijama trebalo bi da se prevaziđu problemi u proizvodnji, plasmanu i iskoreni bolest AEK\nProblemi u kozarskoj proizvodnji, plasman i prerada proizvoda, udruživanje, ali i zdravstvena nega koza, posebno sa aspekta sve raširenije neizlečive virusne bolesti artritis i encefalitis koza (AEK), bile su teme četvrtog skupa kozara Srbije koji je nedavno održan u banatskom selu Kumane. Skupu je prisustvovalo oko 200 proizvođača iz čitave Srbije, koji su imali priliku da čuju o ovim temama od dr Cvijana Mekića, profesora s Poljoprivrednog fakulteta u Zemunu, dr Dragana Glamočića i dr Ivana Pihlera s novosadskog Poljoprivrednog fakulteta. Sastanku su prisustvovali i predstavnici resornog sekretarijata i lokalne samouprave, ali nije došao niko iz Ministarstva poljoprivrede, pa su kozari uputili pismo resornom ministru Branislavu Nedimoviću u kojem ga obaveštavaju o svojim aktivnostim i traže sastanak kako bi ga upoznali s aktuelnim problemima i važnošću njihovog rešavanja.\n- Artritis i encefalitis koza (AEK) evidentiran je u domaćim zapatima, ali nema podataka koliko je grla zaraženo. Oboljenje pravi ekonomske štete, a rešavanje ovog problema je kompleksno i zbog toga tražimo da se izradi nacionalni program za suzbijanje AEK i da se u njega uljuče svi, ističe Milan Rainović, odgajivač koza i prerađivač mleka iz Kisača, koji je zajedno sa Zoranom Gagićem iz Novog Miloševa i Rajkom Varadincem iz Kumana jedan od organizatora ovog skupa.\nRešavanje ovog problema važno je i sa aspekta sve većeg ekonomskog začaja ove proizvodnje. Kozari navode da za kozjim mlekom vlada sve veća potražnja i da mlekare već sad pokušavaju da rezervišu količine koje su im potrebne za proizvodnju tako što gazdinstvima daju novac unapred. Izvesno je, dakle, da će se tržište na proleće suočiti s nedostatkom mleka.\n- Poslednjih godina na teritoriji Vojvodine otvoreno je 25 manjih pogona za preradu mleka zahvaljujući projektu koji zajedno sprovode novosadski Poljoprivredni fakultet, Tehnološki fakultet i Pokrajinski sekretarijat za poljoprivredu. Reč je o pogonima koji dnevno prerađuju 500-1.000 litara mleka. To sve ukazuje da raste potražnja za kozjim mlekom i mlečnim proizvodima, kao i da će se uskoro osetiti deficit. Osim na povećanju količina mleka i prerađevina, kozari treba da porade i na unaređenju prerade, izradi odgovarajuće ambalaže za proizvode, boljem plasmanu, ali pre svega na svom boljem organizovanju, istakao je Rainović i napomenuo da su kozari na skupu upravo o tome razgovarali.\n- Radi se o ekonomskom povezivanju otprilike po desetak poljoprivrednih gazdinstava na nivou okruga koji bi se dogovarali o načinu nastupa na tržištu, o asortimanu, kvalitetu, količinama i kontinuitetu proizvodnje. Ovako udružena gazdinstva bi se dogovarala o tome da zajednički nabavljaju repromaterijal, priplodne životinje i fer posluju, odnosno da međusobno ne budu nelojalna konurencija. U planu je i uspostavljanje nekog višeg, odnosno regionalnog nivoa organizoavanja, na primer, na nivou Vojvodine, Šumadije i slično, objašnjava Rainović i napominje da kozari veoma dobro reaguju na ovu ideju, kao i da u Sremu već postoji jedno ovakvo udruženje, koje ima i neku vrstu izložbenog prostora za svoje proizvode. Formirana je i radna grupa, koja treba da pomogne proizvođačima da se što bolje organizuju.\nNa skupu je ocenjeno da trenutno vlada šarenilo na tržištu kada su u pitanju ponuda, kvalitet proizvoda, ali i pristup samom poslu. Cilj je da se kroz organizovano i udruženo delovanje stvore robne marke ovih proizvoda, pronađu nova tržišta, pokuša plasman putem marketa i slično. Kako navodi Milan Rainović, postoji dobra osnova da se sve ovo sprovede, jer iz čitave Srbije stižu pozitivni signali o porastu potražnje za kozjim proizvodima. Činjenica je, dakle, da imamo dobre proizvode, za koje je nauka dokazala da blagotvorno deluju na ljudski organizam, pa je potrebno da se nauka, struka i čitava zajednica uključe u njihovu promociju i unapređenje plasmana. Takođe, važno je da se stvori ambijent za negu zdravih zapata, jer su oni osnova ekonomski isplative proizvodnje, a kozari u tom pogledu očekuju punu pomoć države.